Q=12	C=4	SS=4	LS=4	PS=0	DC=0	LC=0	SD=0	BS=0	G0=37	G1=23	G2=9	DLID=az_RU	BODY=Nur-az.com - Мүхалифәт нијә президентин мүсбәт аддымларыны тәгдир етмир? Бәс президент неҹә?\nМүхалифәт нијә президентин мүсбәт аддымларыны тәгдир етмир? Бәс президент неҹә?\nТроллар, јалтаглар, ҜӨЗӘҜИРӘНЛӘР демәк истәјир ки, халг вә мүхалифәт 200 манат мааш алан мүәллимин маашынын 10 манат галхмасындан өтрү тәшәккүр етмәлидирләр\nЈАП-чыларын, игтидарын "әлдәгајырма" мүхалифәтинин һәгиги мүхалифәтә үнванладығы бир суал вардыр. Дејирләр ки, нә үчүн мүхалифәт Илһам Әлијевин атдығы мүсбәт аддымлары, ислаһатлары гијмәтләндирмир? Онларын нәзәринә ҝөрә мүхалифәт анҹаг Илһам Әлијеви тәнгид етмәклә мәшғулдур вә бу, доғру дејилдир. Онлар иддиа едир ки, инсан ҝәрәк дүзә дүз десин, әјријә дә әјри. Әлбәттә, ачыг-ашкар "инсан ҝәрәк дүзә дүз десин, әјријә дә әјри" десин" демәсәләр дә "Илһам Әлијевин мүсбәт аддымларына гијмәт истәјән бу инсанларын сөзүндән белә чыхыр ки, инсан ҝәрәк әјријә әјри десин, дүзә дә ки, дүз десин.\nАмма ҝәләк ҝөрәк һәгигәтдә вәзијјәт нә јердәдир? Доғрудан да бу инсанларын, башга сөзлә десәк "ҹиб мүхалифәтинин", "әлдәгајырма", "ҝитајски" мүхалифәтин, јахуд ЈАП тролларынын сөзүндә вә ән әсас әмәлиндә һәгигәт вардырмы?Â\nӘввәла, истәрдик бу инсанларын нәзәринә чатдыраг ки, мүхалифәтчиләрин Илһам Әлијевин мүсбәт аддымларына гијмәт вермәмәси онунла бағлыдыр ки, онлар бу ишләри ислаһат һесаб еләмир. Бу ишләрин садәҹә Илһам Әлијевин вәзифәси олдуғу гәнаәтиндәдирләр. Ола биләр ки, дејилсин ки, вәзифәси олмуш олса белә јахшы ишдирсә ҝәрәк тәгдир едилсин. Ејнијлә бир атанын ушағына етдији јахшылыг кими. Дүздүр, атанын бојнунда бу, бир борҹдур. Буну лајигинҹә јеринә јетирдији үчүн дә тәгдири һагг едир. Амма ҝәлин унутмајаг ки, Азәрбајҹан игтидары өлкәјә, дөвләтә, халга, вәтәнә о гәдәр зијан вуруб, о гәдәр хәјанәтләр едиб ки, етдикләри хырда-пара ишләр дә арада итиб батыр. Ејнијлә балаҹа ушағыны бүтүн ҝүнү дөјән, сөјән, һәр шејдән мәһрум едиб ајда-илдә бир дәфә она конфет алан ата кими.Â\nТроллар, јалтаглар, ҜӨЗӘҜИРӘНЛӘР демәк истәјир ки, халг вә мүхалифәт 200 манат мааш алан мүәллимин маашынын 10 манат галхмасындан өтрү тәшәккүр етмәлидирләр. Нијә? Чүнки о әввәлләр 210 манат мааш алмырды, инди исә алыр. Бәли, өз-өзлүјүндә 200 маната баханда 210 манат артым демәкдир. Амма нәзәрә аланда ки, бу халг нефт өлкәсинин халгыдыр, нормалда 1000 маната јахын, бәлкә даһа чох мааш алмалыдыр, о заман нәинки тәгдир етмир, үстәлик 200 дәфә ләнәт вә сөјүш јағдыраҹагдыр.\nƏн әсас исә одур ки, сијасәт мејданында сијаси рәгибин мүсбәт аддымларыны тәгдир етмәмәк ади гаршыланыр. Демәк олар ки, дүнјада бу әнәнә һәр өлкәдә мөвҹуддур. Елә Илһам Әлијевин өзү дә бу ахындан кәнарда галмајыб. Диггәт етсәниз ҝөрәрсиниз ки, һәр дәфә Һејдәр Әлијевин барәсиндә данышаркән 92-ҹи илин АХҸП-Мүсават һөкүмәтинин пис идарәчилијиндән данышыр. Һәр дәфә шаблон сөзләри тәкрарлајыб дејир: АХҸП-Мүсават һөкүмәти өлкәни пис вәзијјәтә гојду. Тарихин зибилликләринә ҝөмүлдү. Бир нәфәр сәришдәли инсан јох иди. Дөвләт бүдҹәси дармадағын иди. Торпаглары сатдылар. Бир-биријлә јола ҝетмирдиләр вә с. вә и.а. Бирҹә дәфә ҝөрмүсүнүзмү ки, АХҸП-Мүсават һөкүмәти һагда нәсә мүсбәт сөз десин. Јәни, јохдур, јохдур, бир дәнә мүсбәт ишләри дә бу адамларын олмајыбмы? Һәтта, Илһам Әлијев атасы Һејдәр Әлијеви Нахчывандан Бакыја дәвәт етмәсиндән өтрү дә о заманкы һакимијјәтин бу аддымыны мүсбәт гијмәтләндирмир. Һалбуки ону дәвәт едиб һакимијјәти онунла бөлүшмүш, өлкәнин икинҹи ән бөјүк постуну она һәвалә етмишдиләр. Буну да Илһам Әлијев мүсбәт аддым һесаб етмирми? Башга бир мәсәлә бундан ибарәтдир ки, Илһам Әлијев буҝүнкү мүхалифәтдән данышанда да һагларында мүсбәт һеч нә демир.Â\nДедикләримизлә гане олмајан троллара белә бир суал: Сиз нә үчүн һазыркы мүхалифәт олан Әли Кәримли, Ҹәмил Һәсәнли, Иса Гәмбәр, Ариф Һаҹылы, Илгар Мәммәдов һагда бир мүсбәт фикир тапыб демирсиниз? Јәни бунларын һеч бир мүсбәт аддымы јохдурму? Өзүнүз ҝөрмәдијиниз, өзүнүзә ар билдијиниз иши нә үчүн мүхалифәт лидерләриндән тәләб едирсиниз?


Q=8	C=8	SS=2	LS=0	PS=2	DC=6	LC=0	SD=0	BS=2	G0=36	G1=28	G2=11	DLID=az_RU	BODY=Иса пејғәмбәрин ҝөстәрдији мөҹүзәләрин мәнбәји кимдир? | Иса пејғәмбәрин һәјаты\nМӘТТА 12:22—32 МАРК 3:19—30 ЛУКА 8:1—3\nИСА ПЕЈҒӘМБӘРИН ИКИНҸИ СӘЈАҺӘТИ\nПЕЈҒӘМБӘР ҸИНЛӘРИ ГОВУР\nПЕЈҒӘМБӘР БАҒЫШЛАНМАЗ ҜҮНАҺ ҺАГДА ДАНЫШЫР\nШимонун евиндә мәрһәмәт дәрси вердикдән бир аз сонра Иса пејғәмбәр икинҹи дәфә Ҹәлилә бөлҝәсинә јола дүшүр. Пејғәмбәрин хидмәтинин икинҹи илидир. Бу сәјаһәт заманы о, тәк дејил. Ону он ики һәвари мүшајиәт едир. Һәмчинин ҹинләрдән гуртулмуш вә хәстәликләрдән шәфа тапмыш бәзи гадынлар да онларла ҝедир (Лука 8:2). Гадынларын арасында Мәҹдәлли Мәрјәм, Сүсән вә падшаһ Һиродун мәмурларындан биринин арвады Јуһәннә вардыр.\nИса пејғәмбәр һаггында нә гәдәр чох адам өјрәнир, бир о гәдәр дә чох онун барәсиндә сөз-сөһбәтләр јараныр. Онун јанына ҹинә тутулмуш кор вә лал бир адамы ҝәтирирләр вә пејғәмбәр ондан ҹини говур. Бу адам ҝөрмәјә вә данышмаға башлајыр. Ҹамаат буна һејран галыб дејир: «Бәлкә, Давуд Оғлу елә будур?» (Мәтта 12:23).\nИса Мәсиһин галдығы евин јан-јөрәсинә о гәдәр адам топлашыр ки, нә о, нә дә шаҝирдләри јемәк јемәјә маҹал тапмырлар. Лакин һамы онун «Давуд Оғлу» олдуғуну һесаб етмир. Бурада һәмчинин Јерусәлимдән ҝәлән мирзәләр вә фәрисиләр дә вар. О бојда јол ҝәлмәләринин мәгсәди һеч дә она гулаг асыб дәстәкләмәк дејил. Онлар бурадакы ҹамаат арасында шајиә јајырлар ки, «онда Беелзебуб вар» вә о, бүтүн ишләрини ҹинләрин һөкмдарынын әли илә ҝөрүр (Марк 3:22). Доғмалары бу сәс-күјү ешидәндә дуруб ону апармаға ҝәлирләр. Мараглыдыр, ҝөрәсән, нијә?\nЧүнки доғма гардашлары Исанын Аллаһын Оғлу олдуғуна инанмырлар (Јәһја 7:5). Ҹамаат арасында ихтилаф салан Иса онларын таныдыглары, бир јердә бөјүдүкләри Исаја һеч охшамыр. Буна ҝөрә дә онун башына һава ҝәлдијини дүшүнәрәк: «О, ағлыны итириб», — дејирләр (Марк 3:21).\nБәс әслиндә вәзијјәт нә јердәдир? Иса пејғәмбәрин индиҹә ҹинә тутулмуш адамы сағалтмасы ҝөз габағындадыр вә буну һеч ким дана билмәз. Буна ҝөрә дә мирзәләрлә фәрисиләр Исаны ҝөздән салмаг үчүн ҹамаата дејирләр: «О, ҹинләри елә ҹинләрин һөкмдары Беелзебубун әли илә говур!» (Мәтта 12:24).\nИса пејғәмбәр мирзәләрлә фәрисиләрин нә дүшүндүкләрини билдији үчүн белә дејир: «Дахилдән парчаланмыш һәр бир падшаһлыг дағылаҹаг вә дахилдән парчаланмыш шәһәр вә ја ев дурмајаҹаг. Ејнилә дә, әҝәр Шејтан Шејтаны говурса, демәли, о, дахилдән парчаланыб. Белә исә, онун падшаһлығы неҹә дураҹаг?» (Мәтта 12:25, 26).\nБу, мәнтигли изаһата сөз ола билмәз! Фәрисиләр билирләр ки, бәзи јәһудиләр дә ҹин говмағы баҹарырлар (Һәвариләрин ишләри 19:13). Буна ҝөрә дә ондан сорушурлар: «Әҝәр мән ҹинләри Беелзебубун әли илә говурамса, ҝөрәсән, сизин шаҝирдләриниз онлары кимин әли илә говурлар?» Башга сөзлә десәк, Иса пејғәмбәрә гаршы јүрүдүлән иттиһам, елә онларын өзләринә дә аиддир. О, давам едиб дејир: «Јох әҝәр мән ҹинләри Аллаһын руһу илә говурамса, демәли, Аллаһын Падшаһлығы ҝәлиб, сизин исә хәбәриниз јохдур» (Мәтта 12:27, 28).\nИса Мәсиһин ҹинләри говмасы онун Шејтандан ҝүҹлү олдуғуну ҝөстәрир. О, буну белә изаһ едир: «Кимсә ҝүҹлү бир адамын евинә неҹә ҝириб вар-дөвләтини талаја биләр? Ҝәрәк әввәлҹә онун әл-голуну бағласын, сонра евини гарәт етсин. Мәним тәрәфимдә олмајан мәним әлејһимәдир вә мәнимлә бир јердә јығмајан дағыдыр» (Мәтта 12:29, 30). Фәрисиләрлә мирзәләрин ачыг-ашкар Иса пејғәмбәрә гаршы чыхмалары онларын Шејтана гуллуг етдикләрини ҝөстәрир. Онлар халгы Иса Мәсиһдән, Јеһова Аллаһын көмәји илә бүтүн бу ишләри ҝөрән пејғәмбәрдән узаглашдырмаға чалышырлар.\nИса Мәсиһ Шејтанын тәрәфиндә олан дүшмәнләринә хәбәрдарлыг едир: «Инсан нә ҝүнаһ иш тутса, нә ҹүр күфр данышса, һамысы бағышланаҹаг. Лакин мүгәддәс руһа гаршы күфр данышан һеч вахт бағышланмајаҹаг, бу ҝүнаһ әбәдијјән онун бојнунда галаҹаг» (Марк 3:28, 29). Онлар Аллаһын мүгәддәс руһу илә едилән ишләри Шејтана аид едирләр. Бир дүшүнүн, бу адамларын ахыры неҹә олаҹаг!\nИса пејғәмбәр Ҹәлиләјә икинҹи сәфәринә кимләрлә чыхыр?\nПејғәмбәрин доғмалары нә үчүн ону апармаға ҝәлирләр?\nМирзәләр вә фәрисиләр Иса Мәсиһин ҝөстәрдији мөҹүзәләри неҹә ҝөздән салырлар вә Иса онлары неҹә ифша едир?\nИсанын ҝөстәрдији мөҹүзәләр јалныз гәдим Исраилдә јашајанлара фајда вермәди, бу һәм дә онун јахын ҝәләҹәкдә бәшәријјәт үчүн нә едәҹәјинә ишарә едирди.


Q=4	C=4	SS=0	LS=0	PS=0	DC=0	LC=0	SD=0	BS=0	G0=16	G1=9	G2=5	DLID=az_RU	BODY=Өлүмүн ҝәтирдији ағры-аҹы: Өлүмә чарә вармы?\nӨлүмүн ҝәтирдији ағры-аҹы\nӨлүм. Бу, елә дә үрәкачан мөвзу дејил. Инсанларын әксәријјәти бу барәдә данышмаг истәмир. Амма ҝеҹ-тез һәр биримиз өлүмлә үзләширик. Өлүмүн нештәри инсана ағры вә аҹы ҝәтирир.\nБиз ата-анамызын, һәјат јолдашымызын вә ја өвладымызын өлүмүнә һеч вахт там һазыр ола билмәрик. Фаҹиә ја ҝөзләнилмәдән, ја да узун мүддәт һәр һансыса ҹидди хәстәликлә мүбаризә апардыгдан сонра баш верә биләр. Истәнилән вәзијјәтдә өлүм лабүддүр вә сағалмаз јаралар вурур.\nАтасыны машын гәзасында итирән Антонио өз һиссләрини бөлүшүр: «Јахынын өләндә, санки, кимсә евин гапысыны гыфыллајараг, ачары өзү илә апарыр вә сән һеч ҹүр о евә ҝирә билмирсән. Сәнә галан јалныз хатирәләр олур. Һәјат әдаләтсиз ҝөрүнсә дә, һәгигәтлә барышмалы олурсан. Әлиндән бундан башга һеч нә ҝәлмир».\n47 јашында әрини итирән Доротинин өлүмлә бағлы бир чох суаллары јаранмышды. Базар ҝүнләри кечирилән килсә мәктәбиндә ушаглара өлүмдән сонра һәјатын олдуғуну өјрәтсә дә, бунун доғру олуб-олмадығыны һеч өзү дә билмирди. Дороти англикан килсәсинин кешишинә: «Өлүмдән сонра нә баш верир?» — суалыны вермишди. Һәмин кешиш исә она ҹаваб верди: «Буну һеч ким билмир. Бизә јалныз ҝөзләмәк галыр».\nДоғруданмы, бизә јалныз ҝөзләмәк галыр? Бәс өлүмлә бағлы һәгигәти һарадан өјрәнә биләрик?


Q=8	C=0	SS=0	LS=8	PS=0	DC=0	LC=0	SD=0	BS=0	G0=8	G1=6	G2=5	DLID=az_RU	BODY=Aprel 22, 2018 - 6:53 AM Хәбәрин коду : 890355 Мәнбә : Саһар ТВ Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ливан Һизбуллаһынын баш катиби Сејид Һәсән Нәсруллаһ мүгавимәтин ракетләринин ишғал алтында олан фәләстинин истәнилән нөгтәсини вурмаға гадир олдуғуну дејиб.\nИРИБ-нин вердији мәлумата ҝөрә, Сејид Һәсән Нәсруллаһ өтән ҝүн Бејрутун ҹәнубунда сечки кампанијасы илә әлагәдар кечирилән јығынҹагда видео-конфранс васитәсилә етдији чыхышда дејиб: Ливан Һизбуллаһы һеч вахт мүгавимәтдән әл чәкмәјәҹәк. Вә мүгавимәт барәсиндә базарлыг едиләҹәк мөвзу дејил. Чүнки, ән бөјүк фәдакарлыглар һесабына әлдә едилиб вә бизим иззәтимиз вә мәнлијимиздир.\nСејид Һәсән Нәсруллаһ һәмчинин Исраил режиминә гаршы мүбаризәдә Сур шәһәринин өнәминә тәкид едиб вә дејиб: Сур 1982-ҹи илдә ишғалчы дүшмән гаршысында мүгавимәт ҝөстәрди вә илк шәһадәтсевәр әмәлијјат бу шәһәрдә баш верди. Сионист дүшмәнин мәғлубедилмәзлик ејфоријасыны сындырды вә онун дајагларыны ләрзәјә ҝәтирди.\nСејид Һәсән Нәсруллаһ һәмчинин, Ливан халгына хитабән дејиб: Сизин вәзифәниз мүгавимәти горумагдыр вә бу 6 мај 2018-ҹи ил тарихиндә јеринә јетирилмәли олан бир мәсулијјәтдир. Бүтүн шәһәр вә кәндләрдә инсанларын сечки гутуларына доғру ахышдығы вә "Үмид вә Сәдагәт" сијаһысына сәс вердији заман. Сизин верәҹәјиниз һәр бир сәс бүтүн ливанлылар вә дүнја үчүн бир мүраҹиәт олаҹаг. Мүгавимәти һимајә мүраҹиәти.\nЛиван Һизбуллаһынын баш катиби һәмчинин, өлкәнин игтисади вәзијјәтинә ишарә едиб вә дејиб: Коррупсија илә мүбаризә гәтијјәтлилик тәләб едир. Ливан халгы бу ҝүндән етибарән сәһнәдә олаҹаг.


Q=0	C=0	SS=0	LS=0	PS=0	DC=0	LC=0	SD=0	BS=2	G0=16	G1=13	G2=5	DLID=az_RU	BODY=Nur-az.com - Имам Меһдинин (ә) зүһуруну ҝөзләјәнләр зүлмүн гаршысында сусмалыдырмы?\nИмам Меһдинин (ә) зүһуруну ҝөзләјәнләр зүлмүн гаршысында сусмалыдырмы?\nГејбәт дөврүндә инсанларын вәзифәси өзүнүтәрбијә, әмр бе мәруф вә нәһј әз мүнкәрдир.\nСуал: Әсрин имамынын, һәзрәт Меһдинин (ә) зүһуруну ҝөзләјәнләр зүлмүн гаршысында сусмалыдырмы?\nҸаваб: Биз һәр ҝеҹә, сәһәри ҝүн ҝүнәшин доғмасы интизарында олуруг. Амма бу о демәк дејил ки, бүтүн ҝеҹәни ишыгсыз галмалыјыг.\nГыш ајларында һамы јајын интизарыны чәкир. Бунунла белә, јајадәк һамы соба галајыр вә гызыныр.\nƏсрин Имамынын (ә) зүһурунадәк һамы өз гүввәси дахилиндә зүлмлә мүбаризә апармалы, ҹәмијјәтин ислаһына чалышмалыдыр. Һәдисдә бујурулур: “Ән үстүн әмәл фәрәҹ, јәни һәзрәт Меһдинин (ә) зүһуру интизарында олмагдыр.” (“Биһар”, ҹ. 75, с. 208.)\nҺәдисдән ҝөрүндүјү кими, интизар һал јох әмәлдир. Она ҝөрә дә бу зүһуру ҝөзләјәнләр әмәл саһиби олмалыдырлар. Имамы ҝөзләјәнләр салеһ олмалыдырлар. Гејбәт дөврүндә инсанларын вәзифәси өзүнүтәрбијә, әмр бе мәруф вә нәһј әз мүнкәрдир.\nБәли, гонаг ҝөзләјән адам һазырлыг ҝөрмәлидир.\nСуал: Инсанларын фәсада јуварландығы бир дөврдә ислам һөкумәти гурула биләрми?\nҸаваб: İслам һөкумәти о демәк дејил ки, ҹәмијјәтин бүтүн фәрдләри әдаләтли олсун. Башчылары Ислам ганунларыны әсас ҝөтүрән бир һөкумәт Ислам һөкумәтидир. Сәфәр о заман јахшы һесаб олунур ки, сүрүҹү маһир, машын исә саз олсун. Сәфәрин неҹәлијиндә мүсафирләрин вәзијјәти әсас ҝөтүрүлмүр. “Бәгәрә” сурәсинин 102-ҹи ајәсиндә охујуруг: “Јәһудиләр Сүлејманын һакимијјәтинә даир шејтанларын охудугларына ујдулар.”\nБундан әлавә әдаләт ејни мүнасибәт демәк дејил. Әдаләтли һәким һәр хәстәјә онун хәстәлијинә ујғун дәрман јазыр, әдаләтли мүәллим һәр шаҝирдә онун билијинә ујғун гијмәт верир. Әҝәр бүтүн хәстәләрә ејни дәрман, бүтүн шаҝирдләрә ејни гијмәт верилсәјди, бу әдаләтсизлик оларды. Ҝөзлә гулаг, дағла дәниз ејни дејил. Фәрг јалныз әдаләтсизликдән доғмур. Бәзән әдаләт өзү фәрг гојулмасыны тәләб едир.\nЗүлмдән доғмуш ихтилафлар вә бәрабәрсизликләрлә мүбаризә апармаг лазымдыр. Тәҹавүзкарларын зүлм илә топладыглары капиталлар онларын ҝөзүндән төкүлмәлидир.\nАмма ҝөрүлән ишә, истедада, ихтисаса, мәсулијјәтә фәрг гојулмазса ҹәмијјәтдә инкишаф дајанар, инсанларда тәкамүл һәвәси сөнүкәр.


Q=0	C=0	SS=0	LS=0	PS=0	DC=0	LC=0	SD=0	BS=1	G0=156	G1=95	G2=29	DLID=az_RU	BODY=Nur-az.com - Кәрбәла һадисәсинә фәргли мүнасибәтләр: Сиз олсајдыныз...\n27 Еким 2015\nКәрбәла һадисәсинә фәргли мүнасибәтләр: Сиз олсајдыныз...\nДоктор Сүлејмани Әмири зүлмә мүнасибәтдә груплар һаггында данышыр\n“Мән Әли (ә) аиләсини јохламышам, онларын ардынҹа ҝедәнләр вар-дөвләтә, мәнсәбә, гәләбәјә чата билмәз...”\nБир шәхс сәнинлә мәсләһәтләширсә, бу о демәк дејил ки, сән она мәсләһәт вермәк һаггына маликсән...\nТарихи ҹәрәјаншүнаслыг нәзәриндән Имам Һүсејн (ә) дөврүндәки ҹәмијјәти үмуми 3 ҹәрәјана тәсниф етмәк олар.\nБиринҹи ҹәрәјан Сејјидүш-Шүһәда өзү вә онун көмәкчиләридир. Бу инсанлар Кәрбәла сәһрасында Имам Һүсејнлә (ә) бирликдә шәһадәтә чатдылар. Бу инсанлар јүксәк мәрифәт саһиби идиләр, өз дөврләриндәки дини мәсәләләри јахшы дәрк едирдиләр. Онлар дәлилләр әсасында имамәт үсулуна инандыгларындан ајры-ајры мөвзуларда Имам Һүсејнлә (ә) мүбаһисә етмир, онун бахышыны камил бахыш сајырдылар. Онларын нәзәринҹә, Имам бүтүн хәта вә сәһвләрдән мәсум, нәфс истәкләринә табе олмајан һәгиги мөмин иди. Имамын сөзүнү Аллаһын сөзү кими гәбул едирдиләр. Имамын сөзләри дүшмәни танымагда, ҝүнүн мәсәләләрини дәјәрләндирмәкдә мөһкәм дәлил сајылырды.\nДиҝәр тәрәфдән, бу инсанларын бахышы сағлам иди. Онлар салеһ әмәл саһибләри идиләр. Тәкҹә сағлам бахыш инсаны сәһвдән горуја билмир. Чохлары Имам Һүсејнин (ә) Ашура ҝүнү һаглы олмасыны билсә дә, гарынлары һарамла долдуғундан она гаршы дајанмышдылар. Һансы ки һәм сағлам бахышлары варды, һәм дә салеһ әмәлләри.\nИкинҹи ҹәрәјана Језидин рәһбәрлик етдији әмәвиләр дахил иди. Онларын бахышы зүлм вә фәсад үзәриндә гурулмушду. Бу ҝүн биз Језидин азғын олдуғуну там ајдын дәрк едирик. Амма һәмин дөврдә буну тәјин етмәк о гәдәр дә асан дејилди. Бәни-Үмәјјәнин мәнтиги мүстәбид мәнтиги, тәкәббүр мәнтиги, алчалтмаг мәнтиги иди. Шүбһәсиз ки, белә бир мәнтиг мәгбул дејил. Америка, Исраил, Инҝилтәрә һазырда Бәни-Үмәјјәнин мәнтигинә маликдир вә өзләрини үстүн сајырлар. Модерн Гәрб дүшүнҹәси елә Бәни-Үмәјјә дүшүнҹәсидир. Садәҹә нәзәријјәләри даһа ҹазибәдар вә ҝүҹлүдүр. Имам Һүсејн (ә) ҹәрәјаны бу ҹәрәјана гаршы иди. Һүсејн (ә) ҹәрәјаны әмәви ҹәрәјанына там зидд бир ҹәрәјан сајыла биләр.\nҮчүнҹү ҹәрәјан ики ҹәрәјан арасында јерләшир. Бу ҹәрәјаны таымағын хүсуси әһәмијјәти вар. Даһа чох әһатәли олан бу ҹәрәјана бу ҝүнә гәдәр бир о гәдәр дә диггәт јетирилмәјиб. Амма бу барәдә данышмаг чох зәруридир. Бу ҹәрәјан өзү кичик груплара бөлүнүр. Бу ҹәрәјандан оланлар бәзән заһирдә, бәзән исә батиндә Имам Һүсејни (ә) севәнләр идиләр. Амма онларын севҝиси Кәрбәлада оланларын севҝиси кими дејилди. Бу севҝи онларын Ашураја үз тутмасы үчүн бәс етмәди. Бу ҹәрәјана дахил олан груплар мүхтәлиф бәһанәләрлә Имам Һүсејн (ә) гијамына гошулмадылар.\nҮчүнҹү ҹәрәјанда бир груп инсан Әһли-Бејтлә (ә) бирликдә һәрәкәт етсә дә онларын дүнја мараглары ҝүҹлү иди. Һәр һалда Әһли-Бејтин (ә) һакимијјәт гурмаг мәгсәди дә варды. Бәзиләри белә бир һакимијјәт гурулаҹағы заман өз арзуларына чата биләҹәјини планлашдырырды. Куфә вә Бәсрә әһалисинин бир һиссәси бу група аид едилә биләр. Бәсрә гәбиләләриндән биринин башчысы олан Әһнәф бин Гејс Сиффејн дөјүшүндә Һәзрәт Әлинин (ә) гошунунда иди. Имам Һүсејн (ә) Кәрбәлаја үз тутанда она мәктуб јазыб көмәк истәди. О ҹаваб верди ки, биз Әбәл-һәсән (ә) өвладларыны сынагдан кечирмишик. Онларын һакимијјәт, вар-дөвләт топламаг, мүһарибәдә һијлә ҝүҹү јохдур.” О өз ҹавабы илә Әһли-Бејтлә (ә) кечмишдәки достлуғунун сиррини ачмыш олду. Өзү дејир ки, мән Әли (ә) аиләсини јохламышам, онларын ардынҹа ҝедәнләр вар-дөвләтә, мәнсәбә, гәләбәјә чата билмәз. Демәк, бир групун Әһли-Бејтә (ә) ардыҹыллыгдан мәгсәди дүнја мәнафеләринә чатмаг олуб. Онлар нә заман мәнафеләри тәмин олунубса Әһли-Бејт (ә) ардынҹа ҝедибләр.\nИкинҹи бир груп инсан Имамдан аралы дајанырды, заһирдә өзүнү Әһли-Бејти (ә) севәнләр кими танытдырырды. Гәлбләриндә исә мәһәббәт јох иди. Бу групдан оланлара нүмунә олараг Абдуллаһ ибн Өмәрин адыны чәкә биләрик. Имам Һүсејн (ә) Мәдинәдән Мәккәјә үз тутанда о Имамын јанына ҝедиб ағлады, Имамы Језидлә сүлһә, она бејәтә дәвәт етди. Бәзиләри дејә биләр ки, Абдуллаһ ибн Өмәр фәгиһ, абид, заһид вә мүгәддәс бир адам олуб. Садәҹә салдәлөвһлүјү сәбәбиндән Имам Һүсејнә (ә) көмәк етмәјиб. Амма тарихи дәлилләр башга сөз дејир. Һәмин Абдуллаһ ибн Өмәр Сејјидүш-Шүһәдадан габаг Һәзрәт Әлијә (ә) бејәт етмәмишди. Демишди ки, сизә бејәт етмәмәјимин сәбәби гиблә әһли илә вурушмағыныздыр. Амма бу шәхс Һәҹҹаҹ ибн Јусиф кими ганичән бир инсана бејәт етди. Мараглыдыр ки, Абдуллаһ ибн Өмәр Һәҹҹаҹ ибн Јусифә бејәт етмәк үчүн онун ҝөрүшүнә ҝедәндә Һәҹҹаҹ дејир ки, мәним әлим мәшғулдур, ајағыма бејәт ет. Абдуллаһ онун ајағына бејәт едир. Ганичәнлији илә танынан Һәҹҹаҹ ибн Јусиф 20 иллик һакимијјәти дөврүндә минләрлә инсан ганыны ахытмышды, 12 мин нәфәри һәбсә алдыгдан сонра ишкәнҹә алтында гәтлә јетирмишди. О өләндә һәбсханасында 50 мин киши 30 мин гадын һәбсдә олуб. Бу инсанлардан 16 мин нәфәрини һәбсдә лүт-үрјан вәзијјәтдә сахлајырлар. Гадынлары вә кишиләри бир јердә, дам өртүјү олмајан зинданларда сахлајырдылар. Бу инсанлар јајын истиси, гышын сөјуғунда әзаб чәкирди. Абдуллаһ ибн Өмәр белә бир адама бејәт едир. Она бејәт едәндә дејир: “Пејғәмбәр (с) бујуруб ки, ким өлсә вә имамыны танымаса ҹаһил кими өлүб.” Беләҹә Һәҹҹаҹы өзүнә имам сајыр. Һәҹҹаҹ исә ону сајмадан узанмыш вәзијјәтдә ајағыны узадыр, ајағыма бејәт ет дејир.\nҮчүнҹү бир груп инсан Имам Һүсејнин (ә) гијамы заманы ҹәмијјәтдән тәҹрид олуб тәнһалыға чәкилмишди. Онларын нә дүнја малында ҝөзү вар иди, нә дә гәлбләри хәстә иди. Садәҹә шүбһә ичиндә идиләр. Онлар о гәдәр дә пис инсан дејилди. Һәссас мәгамларда јаранмыш шәраитдән баш ачмырдылар. Сүлејман ибн Сурәд Хүзаи бу групдандыр. О јахшы инсан иди. Амма Имам Һүсејни (ә) јетәринҹә таныја билмәмишди, дөврүнүн һадисәләрини, Ашура өнҹәси вәзијјәти дәјәрләндирмәкдә аҹиз иди. О һәтта имама мәктуб јазды, ону гијам үчүн Куфәјә дәвәт етди. Онун јаздығы мәктубда дејилир ки, бизим рәһбәримиз јохдур, Куфәјә ҝәл, бәлкә Аллаһ сәнин васитәнлә бизи һагга ҝәтирди; Неман ибн Бәшир гәсрдә јува салыб, амма биз ҹүмә ҝүнү она игтида етмирик, бајрам намазында онунла бирликдә шәһәрдән чыхмырыг. Әҝәр билсәк ки, бураја ҝәлирсиниз, ону Куфәдән говарыг, Шама ҝөндәрәрик!..\nАмма о Имам Һүсејнин (ә) һагг олдуғуну, Језидин азғын бир сүлаләјә бағлылығыны билдији һалда Имамын көмәјинә ҝәлмәди, шәккә дүшдү. Сүлејман ибн Сурәд Хүзаи Ашурадан сонра пешиман олду, деди ки, биз Имам Һүсејни (ә) чағырдыг, амма она көмәк етмәдик. Имамын шәһадәтә чатмасында өзүнү мүгәссир сајырды. Деди ки, шәһид олмајынҹа пакланмарыг. Буна ҝөрә дә Тәввабин гијамына башчылыг етди. Сөһбәтләриндән бириндә дејир: “Биз Пејғәмбәр (с) өвладынын ҝәлишини ҝөзләјирдик, амма о ҝәләндән сонра сустлүк ҝөстәрдик, сејирчи мөвге тутдуг. Ҝөзләдик ки, пејғәмбәр өвлады, онун јадиҝары ҝөзүмүзүн гаршысында гәтлә јетирилсин. Галхын ајаға, Аллаһ гәзәбләниб. Аилә-өвладларынызын јанына гајытмајын. Инанмырам ки, Имамын гатилләрини өлдүрәнә гәдәр Аллаһ биздән разы галсын. Өлүмдән горхмајын, өлүмдән горхсаныз зәлил олаҹагсыныз.”\nСүлејман ибн Сурәдин һәјатына Әмирәлмөминин дөврүндә нәзәр салсаг ҝөрәрик ки, һәзрәт Ҹәмәл савашында Куфәдән көмәк истәмишди, амма Сүлејман ҝәлмәмишди. Ҹәмәл савашындан сонра Һәзрәт Әли (ә) Куфәјә дахил оланда Сүлејман онун ҝөрүшүнә ҝетди. О, Куфәнин башчыларындан сајылырды. Һәзрәтин ҝөрүшүнә чатанда һәзрәт ону дөјүшә ҝәлмәдији үчүн мәзәммәт етди. Сүлејман бәһанә ҝәтирди. Һәзрәт Әли (ә) бујурду: “Сән шүбһәјә дүшдүн, ҝөзләмә мөвгеји тутдун, һијләјә әл атдын. Һансы ки мәним нәзәримдә етибарлы адамлардан идин. Пејғәмбәр (с) Әһли-Бејтинә (ә) көмәк етмәмәјинин сәбәби нә олду?” Сүлејман ишләриндә сабитгәдәм дејилди, тез шәккә дүшүрдү. Ибн Сәд “Әл-Тәбәгатул-Кубра” китабында Сүлејман һаггында јазыр: “О чох тәрәддүд едән вә садәлөһв бир адам иди.”\nҮчүнҹү ҹәрәјандакы груплардан бири дә чох ибрәтамиз бир групдур. Ҝүнүмүз үчүн бу групун өјрәнилмәсинин дәјәри бөјүкдүр. Бу инсанлар һәгигәтән Имам Һүсејнин (ә) тәрәфдары идиләр. Нә гәлбләри хәстә иди, нә ҝүнаһ әһли идиләр, нә дә мүнафиг идиләр. Ҹиһаддан да горхмурдулар. Амма Имамәт мәсәләсинә кәрбәладакылар кими бахмырдылар. Бахышлары дәрин дејилди. Онлар дүшүнүрдүләр ки, Имам бәзи мәсәләләрдә онларла мәсләһәтләширсә онлар да имама мәсләһәт верә биләрләр. Бу чох мараглы нөгтәдир. Бир шәхс сәнинлә мәсләһәтләширсә, бу о демәк дејил ки, сән она мәсләһәт вермәк һаггына маликсән. Бу инсанлара елә ҝәлирди ки, онлар Имам һаггында гәрар чыхара биләрләр. Имамын тутдуғу јолу сәһв саја биләрләр. Онлар дүшүнүрдүләр ки, Ашура һадисәсиндә Језидлә саваш мејданына чыхмаг сәмәрәсиздир, куфәлиләр вәфасыздыр, Имам мүтләг мәғлуб олаҹаг... Бу тәһлилләри әсасында нәтиҹә чыхардырдылар ки, гијам фајдасыздыр. Буна ҝөрә дә Имама јолдашлыг етмәдиләр. Бу бахыш һәтта Бәни-Һашимә, Имам Һүсејнин (ә) гоһумларына да сирајәт етмишди. Дүшүнүрдүләр ки, Имам ҹаныны бош јерә фәда едир. Имам онлара мәктубунда јазырды ки, ким мәнә гошулса шәһид олаҹаг, ким мәнә гошулмаса гәләбәјә чатмајаҹаг.\nİбн Ҹәфәр Бәни-Һашим тајфасынын, Имам Һүсејнин (ә) гоһумларынын бөјүкләриндән сајылырды. Һәтта Кәрбәла һадисәсиндә өз оғлуну Имам Һүсејнә (ә) көмәјә ҝөндәрди. Кәрбәлада оғлу шәһид олду. Амма өзү ҝетмәди. Имама дејирди ки, бу савашын сону зәрәрәдир. Језидлә јумшаг диллә данышмағы тәклиф едирди. Имам Һүсејнә (ә) дејир: “Мәккәдән чыхма. Сәнин тутдуғун јола ҝөрә ниҝаранам. Горхурам ки, өзүнү вә аиләни мәһвә верәсән.”\nОнун сөзләриндән ајдын ҝөрүнүрдү ки, өзүнү сөз саһиби билир. Имамын сөзү гаршысында сөз дејир.\nБурада гаршыја чыхан мүһүм суаллардан бири будур ки, , Ҹәфәр Тәјјарын оғлу, бөјүк пејғәмбәр сәһабәсинин овлады, Сејјидүш-Шүһәданын әмиси оғлу олан Ибн Ҹәфәр кими бир шәхс неҹә јанылыр? Арашдыранда ҝөрүрүк ки, бу шәхс сәхавәт әһлидир, мәрһәмәтлидир, амма гәнаәтчил дејил, доланышыға чох пул хәрҹләјир. Мүавијә онун бу хүсусијјәтиндән истифадә етди. Ибн Ҹәфәр үзәриндә ишләди, она пул верди. Мүавијә она 1 милјон дирһәм пул вермишди, Језид ҝәләндән сонра бу 1 милјону 2 милјона гәдәр артырды. Мүавијә иддиа едирди ки, Ҹәфәри Тәјјарын оғлуна онлар гәдәр көмәк едән олмајыб. Доғрудур ки, Ҹәфәр бу пуллары инфаг едир, јохсуллара пајлајырды. Бунунла белә һәмин пуллары гәбул етмәси Бәни-Үмәјјәјә мүнасибәтдә јумшаг мөвге тутмасына сәбәб олду. Мүавијә онун гызыны Језидә алмаг истәјир. О да бу издиваҹа разы олур. Амма Имам Һүсејн (ә) бу ишә мане олуб бујурур: “Иш бир јерә чатыб ки, бунлара гыз вермәк истәјирсән?! Мәҝәр онларын гылынҹындан Бәни-Һашимин ганы даммыр?!” Имамын ҹавабында Ибн Ҹәфәр дејир ки, чарәм јохдур, борҹум вар. О бу издиваҹ сајәсиндә борҹуну өдәмәјә үмид едир.\nМүавијәнин планы бу иди ки, Ҹәфәри-Тәјјарын јүксәк мәгамындан суи-истифадә едиб өзүнү Әли (ә) аиләсинә гаршы гојсун. Мәгсәди Ибн Ҹәфәрә пул вермәклә Әли (ә) аиләсини кичилтмәк иди. Бир дәфә она дејир: “Һәсән вә Һүсејни (ә) нә гәдәр бөјүк һесаб едирсән? Онлар сәндән үстүн дејил, аталары да атандан үстүн олмајыб. Әҝәр Фатимә (ә) пејғәмбәрин гызы олмасајды, дејәрдим ки, сәнин анан Әсма да аналарындан әскик дејил.” Мүавијәнин сөзү гаршысында Ибн Ҹәфәрин ҹавабы бу олур ки, анд олсун Аллаһа, онларын атасы атамдан үстүндүр. О, Мүавијәнин планларыны һисс едирди. Бунунла белә онларла јумшаг давранырды. Мәһәммәд ибн Һәнәфијјә, Ибн Ҹәфәр, Ибн Аббас Имам Һүсејнә (ә) чох бағлы олдуглары һалда Кәрбәлаја ҝетмәдиләр. Һансы ки нә заман лазым олмушдуса имамын көмәјинә тәләсмишдиләр. Кәрбәла һадисәсиндә исә бу аддымы дүзҝүн сајмырдылар. Бүтүн бунлар ҝөстәрир ки, бир гијама бағлы олмаг бүтүн ингилаба бағлы олмаг демәк дејил. Бунун да мәртәбәләри вар. Ибн Ҹәфәр өз зәиф ирадәси илә ән ашағы мәртәбәдә гәрар тутурду.\nДөрдүнҹү група дахил оланлардан бири дә Ибн Аббасдыр. Онун да Бәни-Үмәјјәјә мүнасибәти тәдриҹән дәјишир. Онларла силаһлы гаршыдурманы мүнасиб сајмыр. Ибн Аббасын мөвгеји дә Бәни-Үмәјјәјә үмид верир. Онун васитәси илә Әһли-Бејт (ә) чеврәсиндә либераллыг јаратмаг истәјирләр. Бу ҝүн дә дүнја империализминин нүфуз јолларындан бири будур.\nҸәнаб Рәһбәр Ајәтуллаһ Хаменеинин дүшмән нүфузу мәсәләсинә мүнасибәти Сејјидүш-Шүһәданын бахышындан ҝөтүрүлмүшдүр. Әҝәр Сејјидүш-Шүһәданын дөврүнү арашдырсаг ҝөрәрик ки, о заман Имам Һүсејн (ә) залым режимә гаршы һансы мүнасибәтдә идисә бу ҝүн Вилајәти-Фәгиһ Америка вә Ислам Республикасынын дүшмәнләринә мүнасибәтдә ејни мөвгеји тутур.\nБәни-Үмәјјәнин Америка вә Исраилә мүхтәлиф ҹәһәтләрдән охшарлығы вар. Онларын мүштәрәк маһијјәти вар. Һәр икиси һәдди ашыр, азғындыр, инһисарчыдырлар. Бүтүн аләми өз һакимијјәтләри алтына алмаг истәјирләр. Тәкҹә шиәләри јох, бүтүн Исламы мәһв етмәк истәјирләр. Һәр икиси үчүн халг әһәмијјәтсиздир. Инсанларын һаггыны раһатлыгла тапдајырлар. Гәтл-гарәтдән чәкинмирләр. Програмлы һәрәкәт едир, һијләјә әл атырлар. Белә бир дөврдә вә шәраитдә јалныз дөврүн рәһбәринә гејд-шәртсиз, сорғу-суалсыз табе оланлар доғру јолда галыр. Онларын бүтүн рәфтар вә әмәлләри илаһи рәһбәрин сөз вә рәфтарларына ујғундур.


Q=4	C=1	SS=1	LS=2	PS=0	DC=1	LC=0	SD=0	BS=2	G0=121	G1=99	G2=43	DLID=az_RU	BODY=Гојмајын мәһәббәтиниз сојусун—Мәтта 24:12 | Студј\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан јунан жест дили ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Һәрҹ-мәрҹлик баш алыб ҝетдијиндән әксәр инсанларда мәһәббәт сојујаҹаг» (МӘТ. 24:12).\nНӘҒМӘ: 60, 135\nЈеһова Аллаһа мәһәббәтимизи мөһкәм сахламаг үчүн нә едә биләрик?\nМүгәддәс Китабдан өјрәндијимиз һәгигәтләрә мәһәббәтимизи неҹә дәринләшдирә биләрик?\nБаҹы-гардашлары севмәк нәјә ҝөрә ваҹибдир?\n1, 2. а) Иса Мәсиһин Мәтта 24:12 ајәсиндә јазылмыш сөзләри илк нөвбәдә кимләрә аид иди? б) Биринҹи әсрдә јашајан әксәр мәсиһиләрин мәһәббәтинин ҝүҹлү олдуғуну «Һәвариләрин ишләри» китабы неҹә тәсдиг едир? (Мәгаләнин әввәлиндәки шәклә бахын.)\nИСА МӘСИҺ «дөврүн јекуну» илә бағлы әламәтләр верәндә демишди ки, «әксәр инсанларда мәһәббәт сојујаҹаг» (Мәт. 24:3, 12). Биринҹи әсрдә јашајан јәһудиләр Аллаһын халгы олдуғуну иддиа етсә дә, онларын Аллаһа мәһәббәти јох дәрәҹәсиндә иди.\n2 Һәмин дөврдә јашајан мәсиһиләрин исә мәһәббәти ҝүҹлү иди. Онлар «Мәсиһ Иса һаггында мүждәни дурмадан билдирир», Аллаһа, диндашларына вә башга инсанлара мәһәббәт ҝөстәрирдиләр (Һәв. 2:44—47; 5:42). Амма тәәссүф ки, бәзи мәсиһиләрин дә мәһәббәти сојумушду.\n3. Бәзи мәсиһиләрин мәһәббәтинин сојумасына нә сәбәб ола биләрди?\n3 Иса Мәсиһ биринҹи әсрдә Ефесдә јашајан мәсиһи јығынҹағына мүраҹиәт едәрәк демишди: «Сәнә ирадым вар: әввәлки мәһәббәтин сојујуб» (Вәһј 2:4). Ҝөрәсән, буна нә сәбәб олмушду? Ола билсин, онлар анҹаг ҹисмани истәкләрини дүшүнән инсанларын тәсири алтына дүшмүшдүләр (Ефес. 2:2, 3). Буҝүнкү шәһәрләрин әксәријјәти кими, Ефес дә мурдар әмәлләрлә долу иди. Ефес чох зәнҝин шәһәр олуб. Онун әһалиси ҹаһ-ҹалал ичиндә јашамағы, әјләнмәји вә раһат һәјаты севирди. Онларын ҹисмани арзулары һәтта Аллаһа вә инсанлара мәһәббәти боғмушду. Һәлә бу азмыш кими орада азғынлыг вә әхлагсызлыг баш алыб ҝедирди.\n4. а) Бизим зәманәдә мәһәббәтин сојумасына нә сәбәб ола биләр? б) Кимә вә нәјә бәсләдијимиз мәһәббәт сынана биләр?\n4 Иса Мәсиһин мәһәббәтин сојумасы илә бағлы дедији сөзләр бизим зәманәјә дә аиддир. Бу ҝүн инсанларын Аллаһа мәһәббәти ҝүнү-ҝүндән сојујур. Милјонларла инсан проблемләрин һәлли үчүн Аллаһа јох, инсан тәшкилатларына үз тутур. Буна ҝөрә дә Јеһова Аллаһа ибадәт етмәјән инсанларда мәһәббәт ҝетдикҹә сојујур. Ефесдәки мәсиһиләр кими, буҝүнкү мәсиһиләр дә еһтијатлы олмасалар, архајынлашар вә мәһәббәтләри азала биләр. Биз бир мәсиһи кими Јеһова Аллаһа, Мүгәддәс Китабдан өјрәндијимиз һәгигәтләрә вә баҹы-гардашларымыза мәһәббәт бәсләмәлијик. Ҝәлин ҝөрәк бу мәһәббәтимиз неҹә сынана биләр.\nЈЕҺОВА АЛЛАҺА МӘҺӘББӘТ\n5. Нәјә ҝөрә биздә Аллаһ севҝиси олмалыдыр?\n5 Иса Мәсиһ мәһәббәтин сојумасы барәдә данышдығы ҝүн ән үстүн мәһәббәт барәдә сөз ачмышды. О демишди: «“Аллаһын Јеһованы бүтүн гәлбинлә, бүтүн варлығынла вә бүтүн ағлынла сев”. Бу, биринҹи вә ән бөјүк әмрдир» (Мәт. 22:37, 38). Аллаһ севҝиси бизә Онун әмрләринә итаәт етмәјә, дөзүмлү олмаға көмәк едир вә дахилимиздә шәр әмәлләрә икраһ јарадыр. (Зәбур 97:10 ајәсини охујун.) Амма Шејтан вә онун шәр дүнјасы да бош дурмур, онлар бу мәһәббәти өлдүрмәјә ҹан атырлар.\n6. Аллаһа мәһәббәтин азалмасы нәјә ҝәтириб чыхара биләр?\n6 Бу дүнјанын мәһәббәт анлајышы тәһриф олунуб. Инсанлар Аллаһдан чох өзләрини севирләр, онлар чох худбин олублар (2 Тим. 3:2). Шејтанын әлиндә олан бу дүнја инсанлара «ҹисмин истәји, ҝөзләрин истәји вә варын нүмајишә гојулмасы» кими јанлыш арзулары тәлгин едир (1 Јәһ. 2:16). Һәвари Булус диндашларыны ҹисмани арзуларын тәһлүкәли олдуғу барәдә хәбәрдар едәрәк демишди: «Даима ҹисмани истәкләр һаггында дүшүнмәк өлүм... ҝәтирир. Чүнки ҹисмани дүшүнҹә тәрзи Аллаһла дүшмәнчилијә ҝәтирир» (Ром. 8:6, 7). Доғрудан да, өмрү вар-дөвләт јығмагла вә еһтирасы тәмин етмәклә кечирмәк ахырда инсана мәјуслуг вә дәрд јашадыр (1 Кор. 6:18; 1 Тим. 6:9, 10).\n7. Мәсиһиләрин Аллаһа мәһәббәтини нә зәифләдә биләр?\n7 Атеистләрин, агностикләрин вә тәкамүлчүләрин чоху инсанларын јалныз Аллаһа севҝисини дејил, һәтта Она иманыны сарсытмаға чалышыр. Онларын фикринҹә јалныз садәлөвһ вә авам инсанлар Аллаһын варлығына инана биләр. Тәәссүф ки, бәзи инсанлар Аллаһдан чох, алимләрә еһтирам бәсләјир (Ром. 1:25). Бу ҹүр инсанларын фәрзијјәләринә гулаг ассаг, Јеһова Аллаһдан узаглашаҹаг вә нәтиҹәдә Она мәһәббәтимиз сојујаҹаг (Ибр. 3:12).\n8. а) Јеһова Аллаһын хидмәтчиләринин чоху һансы проблемләрлә мүбаризә апарыр? б) 136-ҹы мәзмур бизи нәјә әмин едир?\n8 Јеһова Аллаһа иманымыз вә мәһәббәтимиз үчүн тәһлүкәли олан даһа бир амил руһ дүшкүнлүјүдүр. Шејтанын ағалыг етдији бир дүнјада јашадығымыз үчүн вахташыры һәр биримиз бизи руһдан салан проблемләр јашајырыг (1 Јәһ. 5:19). Һазырда, ола билсин, кимимиз гоҹалығын, хәстәлијин вә пулсузлуғун јаратдығы чәтинликләрлә мүбаризә апарырыг. Кимимиз өзүнү баҹарыгсыз билдији, арзуларынын һәјата кечмәдији вә сәһвләрә јол вердији үчүн мәјуслуға гапылыр. Бу ҹүр вәзијјәтләрдә дүшүнмәмәлијик ки, Јеһова бизи атыб. Әксинә, Јеһованын бизә бәсләдији мәһәббәтин түкәнмәз олдуғуну сүбут едән фикирләрин үзәриндә дүшүнмәлијик. Мәсәлән, Зәбур 136:23 ајәсиндә дејилир: «Одур мискин һалымызда бизи унутмајан, мәһәббәти әбәдидир». Бәли, Јеһова Аллаһын хидмәтчиләринә дујдуғу мәһәббәт сарсылмаздыр. Буна ҝөрә дә әмин ола биләрик ки, О, бизим јалварышымызы ешидир вә бу дуаларымызы ҹавабсыз гојмур (Зәб. 116:1; 136:24—26).\n9. Һәвари Булуса Аллаһа мәһәббәтини мөһкәм сахламаға нә көмәк едирди?\n9 136-ҹы мәзмурун јазары кими, һәвари Булус да Јеһова Аллаһын Өз хидмәтчиләринә һәмишә дајаг олдуғу барәдә дүшүнүб бундан ҝүҹ алырды. О јазмышды: «Јеһова дајағымдыр, әсла горхмарам. Инсан мәнә нә едә биләр?!» (Ибр. 13:6). Јеһоваја етибары һәвари Булуса проблемләрлә мүбаризә апармаға ҝүҹ верирди. Чәтинә дүшәндә о, руһдан дүшмүрдү. Әксинә, о һәбсдә оланда бир нечә руһландырыҹы мәктуб јазмышды (Ефес. 4:1; Филип. 1:7; Флм. 1). Һансы проблемлә үзләширдисә үзләшсин һәваринин Јеһова Аллаһа мәһәббәти сарсылмырды. Бәс о, бу ҝүҹү һарадан алырды? Булус «һәр ҹүр тәсәлли Аллаһы олуб һәр дәрдимиздә бизә тәсәлли» верән Јеһова Аллаһа сығынырды (2 Кор. 1:3, 4). Бәс биз онун кими Аллаһа мәһәббәтимизи мөһкәм сахламаг үчүн нә едә биләрик?\nЈеһова Аллаһы севдијинизи әмәлдә ҝөстәрин (10-ҹу абзаса бахын)\n10. Јеһова Аллаһа мәһәббәтимизи неҹә мөһкәмләндирә биләрик?\n10 Һәвари Булус Јеһова Аллаһа мәһәббәтимизи ҝүҹлү сахламаға көмәк едән амилләрдән бири барәдә сөз ачмышды. О, Салоникидәки баҹы-гардашлара үнванладығы мәктубда јазмышды: «Һәмишә дуа един». Сонралар Ромалылара јаздығы мәктубда да охшар сөзләр демишди: «Даима дуа един» (1 Салон. 5:17; Ром. 12:12). Дуа васитәсилә Аллаһла үнсијјәт гурмаг Онунла сых достлуғун тәмәлидир (Зәб. 86:3). Биз мәһрәм фикирләримизи вә һиссләримизи Аллаһа ачанда дуалары ешидән сәмави Атамыза јахын олуруг (Зәб. 65:2). Јеһова Аллаһ дуаларымыза ҹаваб верәндә исә Она мәһәббәтимиз ҝүҹләнәҹәк. Онда әмин олаҹағыг ки, «Јеһова Ону чағыранлара... јахындыр» (Зәб. 145:18). Јеһованын бизи севдијинә вә лазым оланда көмәјә ҝәләҹәјинә әминлик бизә сынаглара синә ҝәрмәјә ҝүҹ верәҹәк.\nМҮГӘДДӘС КИТАБА МӘҺӘББӘТ\n11, 12. Мүгәддәс Китабдан өјрәндијимиз биликләрә мәһәббәтимизи неҹә артыра биләрик?\n11 Бир мәсиһи кими биз Мүгәддәс Китабдан өјрәндијимиз һәгигәтләри гијмәтләндирмәли вә севмәлијик. Мүгәддәс Китаб һәгигәтин јеҝанә мәнбәјидир. Иса Мәсиһ дуада Јеһоваја демишди: «Һәгигәт Сәнин сөзүндүр» (Јәһ. 17:17). Демәли, һәгигәтә севҝи Мүгәддәс Китабдан дәгиг билик әлдә етмәкдән башлајыр (Кол. 1:10). Бурада, садәҹә, тәмәл биликләр нәзәрдә тутулмур. Бәс Мүгәддәс Китабдакы һәгигәтләри севмәк нә демәкдир? Буну 119-ҹу мәзмурдан өјрәнмәк олар. (Зәбур 119:97—100 ајәләрини охујун.) Ҝүн әрзиндә Мүгәддәс Китабы охумаг вә охудугларынызын үзәриндә дүшүнмәк үчүн вахт ајырырсыныз? Мүгәддәс Китабдакы нәсиһәтләрин һәјатынызы неҹә ҝөзәлләшдирдији барәдә дүшүндүкҹә һәгигәти даһа чох гијмәтләндирәҹәксиниз.\n12 119-ҹу мәзмурун јазары демишди: «Сөзләрин дамағыма неҹә шириндир, онлар ағзымда балдан да шириндир» (Зәб. 119:103). Нәшрләримизи дадлы гидаја бәнзәтмәк олар. Адәтән, биз чох севдијимиз јемәји јаваш-јаваш јејирик ки, онун дадындан зөвг алаг. Ејнилә, Мүгәддәс Китабы мүталиә едәндә тәләсмәмәлијик, бунун үчүн кифајәт гәдәр вахт ајырмалыјыг. Онда ләтиф кәлмәләр, јәни Мүгәддәс Китабдан өјрәндикләримиз бизә зөвг верәҹәк, һәмчинин онлары јадда сахламаг асан олаҹаг вә јери ҝәләндә онларын васитәсилә кимәсә көмәк едә биләҹәјик (Ваиз 12:10).\n13. Әрәмја пејғәмбәрә Мүгәддәс Јазылардан охудуғу һәгигәтләри севмәјә нә көмәк етмишди вә бу севҝи ону нәјә тәшвиг едирди?\n13 Әрәмја пејғәмбәр Мүгәддәс Јазылардан охудуғу һәгигәтләри севирди. О демишди: «Сөзләрини тапыб једим. Сөзүн мәнә севинҹ верди, үрәјимә шадлыг ҝәтирди. Чүнки мән Сәнин адыны дашыјырам, еј ордулар Аллаһы Јеһова» (Әрм. 15:16). Ҝөрүн Аллаһын сөзләри пејғәмбәрә неҹә ҝүҹлү тәсир бағышлајырды! Әрәмја пејғәмбәр, санки, Аллаһын сөзләрини јејир вә һәзм едирди. Бу, о демәкдир ки, о, онларын үзәриндә дүшүнүрдү. Бу, она Аллаһын адыны дашымаг шәрәфини гијмәтләндирмәјә көмәк едирди. Биз дә Мүгәддәс Китабдакы һәгигәтләри севсәк, Јеһованын Шаһиди олмаг шәрәфини гијмәтләндирәҹәк вә сонун јахын олдуғу бу дөврдә Падшаһлыг һагда мүждәни тәблиғ едәҹәјик.\nМүгәддәс Китабы севдијинизи әмәлдә ҝөстәрин (14-ҹү абзаса бахын)\n14. Мүгәддәс Китабдан өјрәндијимиз биликләрә мәһәббәти даһа неҹә артыра биләрик?\n14 Ҝөрдүјүмүз кими Мүгәддәс Китабдакы һәгигәтләрә мәһәббәтимизи артырмаг үчүн Мүгәддәс Китабы вә она әсасланан нәшрләри охумалыјыг. Бәс бу саһәдә бизә башга нә көмәк едә биләр? Ибадәт ҝөрүшләриндә мүнтәзәм иштирак етмәк. Биз һәр һәфтә «Ҝөзәтчи гүлләси» васитәсилә Мүгәддәс Китабы арашдырырыг. Бу, Јеһованын тәлим вермәк үсулларындан биридир. Мәгаләдәки мөвзуну там баша дүшмәк үчүн һәр һәфтә «Ҝөзәтчи гүлләси» мүзакирәсинә әввәлҹәдән јахшы һазырлашмаг лазымдыр. Мәсәлән, мәгаләдә истинад олунан ајәләрин һамысыны бир-бир охумалыјыг. Бу ҝүн биз «Ҝөзәтчи гүлләси» журналыны jw.org сајтындан јүкләјир вә ја бир чох дилләрдә әлчатан олан «JW Library» програмындан охујуруг. Бу ҹүр електрон програмлар сајәсиндә истинад олунан ајәләри асанлыгла ачмаг олур. «Ҝөзәтчи гүлләси» журналыны һарадан охудуғумуз ваҹиб дејил, әсас одур, ајәләрин һамысыны диггәтлә охујуб үзәриндә дүшүнәк. Бу, Мүгәддәс Китабдакы һәгигәтләрә мәһәббәтимизи артыраҹаг. (Зәбур 1:2 ајәсини охујун.)\n15, 16. а) Јәһја 13:34, 35 ајәләринә әсасән, Аллаһын гаршысында һансы борҹумуз вар? б) Баҹы-гардашлара мәһәббәт Јеһова Аллаһа вә Мүгәддәс Китаба мәһәббәтлә неҹә бағлыдыр?\n15 Иса Мәсиһ јер үзүндәки һәјатынын сон ҝеҹәси шаҝирдләринә демишди: «Сизә јени бир әмр верирәм: бир-биринизи севин. Бир-биринизи мән сизи севдијим кими севин. Аранызда мәһәббәт олса, һамы биләҹәк ки, сиз мәним шаҝирдимсиниз» (Јәһ. 13:34, 35).\n16 Баҹы-гардашлара мәһәббәт Јеһова Аллаһа мәһәббәтлә сых бағлыдыр. Әҝәр Аллаһы севмириксә, баҹы-гардашлары да севә билмәрик. Вә әҝәр баҹы-гардашлары севмириксә, Аллаһы севә билмәрик. Һәвари Јәһја да јазмышды: «Ҝөрдүјү гардашыны севмәјән адам ҝөрмәдији Аллаһы севә билмәз» (1 Јәһ. 4:20). Јеһоваја вә баҹы-гардашлара мәһәббәт, Мүгәддәс Китаба севҝи илә дә сых бағлыдыр. Нәјә ҝөрә? Мүгәддәс Китабда бујрулур ки, биз Јеһова Аллаһы вә баҹы-гардашлары севмәлијик. Бизи бу әмрә табе олмаға мәһз Мүгәддәс Китабдакы һәгигәтләрә мәһәббәт тәшвиг едир (1 Бут. 1:22; 1 Јәһ. 4:21).\nБаҹы-гардашлары севдијинизи әмәлдә ҝөстәрин (17-ҹи абзаса бахын)\n17. Баҹы-гардашлара мәһәббәтимизи неҹә ҝөстәрә биләрик?\n17 1 Салоникилиләрә 4:9, 10 ајәләрини охујун. Јығынҹағымыздакы баҹы-гардашлара мәһәббәтимизи неҹә ҝөстәрә биләрик? Еһтијаҹы олан јашлы баҹыны вә ја гардашы ибадәт ҝөрүшләринә апарыб-ҝәтирмәклә. Дул баҹынын евиндә нәји исә тәмир етмәк ҝәрәкдирсә, көмәк әлимизи узатмагла (Јаг. 1:27). Биз һәмчинин руһдан дүшмүш, депрессијада олан вә башга проблемләрлә үзләшән баҹы-гардашлара диггәт ҝөстәрә, руһландыра вә тәсәлли верә биләрик (Мәс. 12:25; Кол. 4:11). Иман гардашларымыза һәм сөзләримизлә, һәм дә әмәлләримизлә гајғы ҝөстәрәндә онлары, сөзүн әсл мәнасында, севдијимизи сүбут едирик (Гал. 6:10).\n18. Баҹы-гардашларла арамызда јаранан анлашылмазлығы арадан галдырмаға нә көмәк едир?\n18 Мүгәддәс Китабда әсрләр әввәл јазылмышды ки, ахырзаманда әксәр инсанлар худбин вә тамаһкар олаҹаг (2 Тим. 3:1, 2). Буна ҝөрә дә биз бир мәсиһи кими Аллаһа, Мүгәддәс Китаб һәгигәтләринә вә бир-биримизә мәһәббәти аловландырмаг үчүн вар ҝүҹүмүзлә чалышмалыјыг. Дүздүр, һәрдән баҹы-гардашларла арамызда анлашылмазлыг јараныр. Амма бир-биримизә бәсләдијимиз мәһәббәт бизә бу чәтинликләри меһрибанлыгла јолуна гојмаға көмәк едир (Ефес. 4:32; Кол. 3:14). Одур ки, ҝәлин бу мәһәббәти сојумаға гојмајаг! Ҝәлин һәмишә Јеһова Аллаһа, Онун Кәламына вә баҹы-гардашлара мәһәббәти аловландыраг.\nAudio Аудио-јазылары јүкләмәк үчүн параметрләр


Q=4	C=0	SS=0	LS=4	PS=0	DC=0	LC=0	SD=0	BS=0	G0=15	G1=13	G2=9	DLID=az_RU	BODY=Бет-Ел ҹамашырханасы — мәтбәх дәсмалындан тутмуш ипәк галстукадәк\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон зулу инҝилис испан италјан кикујју кинјаруанда кореја коса малагаси малај малајалам маҹар полјак португал пәнҹаб румын рус сепеди серб серб (латын) сесуто (Лесото) сетсвана словак словен сотсил суаһили тагалог тараски тзелтал тотонак тсонга түрк урду фанте фин франсыз хорват чех чичева јапон јунан ҝүрҹү әрәб\nЈеһованын Шаһидләринин Бирләшмиш Штатлардакы филиалынын ҹамашырханаларында һәр ил 1800 тон ҹамашыр јујулур. Бурада чалышан ҝәнҹ киши вә гадынлар үч комплексдән — Бруклин, Патерсон вә Уолкиллдә (Нју–Јорк) јығылан ҹамашырлары јумаг үчүн вахтларыны вә ҝүҹләрини әсирҝәмирләр. Тәкҹә бу рәгәми ҝөрәндә инсаны ваһимә бүрүјүр. Амма онларын ҝөрдүјү ишин гејри-адилији ҹамашырханаја ҝәлән әшјаларын чешид-чешид олмасындадыр.\nБирләшмиш Штатларын Бет-Ел комплексләриндә јашајанлар Бет-Ел ҹамашырханаларына һәр иш ҝүнү 11 000 әдәд палтар — 2300 көјнәк, 650 шалвар, еләҹә дә ҹораблар, алт палтарлары вә гысагол көјнәкләр ҝөндәрирләр. Бундан әлавә, гуру тәмизләмәјә 900 әшја верилир.\nҺәлә күлли мигдарда ҝөндәрилән мәләфәләри, дәсмаллары, әдјаллары, мәтбәх ишчиләринин униформаларыны вә тәмизлик әскиләрини демирик. Бунларын һамысыны јумаг, гуруламаг вә өз үнванына чатдырмаг лазымдыр. Бүтүн әскиләр јығылыб бир јердә, ипәкдән олан зәриф галстук вә көјнәкләр исә ајрыҹа јујулур.\nҸамашырхана ишчиләри палтарлары бир-бир ҝөздән кечирирләр ки, ҝөрсүнләр, дүјмәси дүшәни, ҹырығы оланы вармы. Дүјмә тикмәк лазым ҝәләрсә, ја машынла, ја да ки әлдә тикирләр. Палтарын һарасындаса дүзәлиш етмәк, ја да сөкүјүнү тикмәк лазымдырса, бу иш башы чыхан адама һәвалә олунур.\nЈујулмамыш палтар галмасын дејә һәр әшјанын үстүнә апаратла хүсуси коду олан етикет вурулур. Һәмчинин бу етикетләр сајәсиндә јујулуб-үтүләнән әшјалар сечиләрәк өз саһибләринә ҝөндәрилир.\nҸамашырхананын јени ишчиләри тәҹрүбәли иш јолдашларындан тәлим алырлар. Онлар 20-јә јахын мүхтәлиф тәјинат үчүн өјрәдилиб һазырлана биләрләр. Мәсәлән, пүхтәләшмәк үчүн вахт тәләб олунан ишләрдән бири кәнардан асан ҝөрүнән ләкә чыхартмаг ишидир. Јени ишчи парчалар һагда һәр шеји билмәлидир, һансы нөвдүр, ону үтүләмәк олар-олмаз вә саирә.\nБир ил јарымдыр ки, ҹамашырханада ишләјән Таш гардаш әмәкдашлары һагда дејир: «Командамыз әладыр. Фәргли инсанларла ишләмәк адама ләззәт едир». Шели адлы баҹы исә белә дејир: «Бет-Ел аиләсинин тәр-тәмиз ҝөрүнмәсиндә пајымызын олмасы бизим үчүн шәрәфдир».


Q=13	C=2	SS=0	LS=11	PS=0	DC=0	LC=0	SD=0	BS=1	G0=29	G1=24	G2=15	DLID=az_RU	BODY=Һәзрәт Әбүлфәзл-Аббасын (ә) шәһадәти!Әһли Бејт (әлејһимус сәлам) -АБНА- Хәбәр Аҝентлији – Shia News\nҺәзрәт Әбүлфәзл-Аббасын (ә) шәһадәти!\nАта-ана тәрбијәси вә аилә мүһити инсан шәхсијјәтинин формалашмасында мүһүм рол ојнајыр.\noktyabr 24, 2015 - 1:57 PM\nХәбәрин коду : 716639\nМәнбә : Маиде.аз\nҺәзрәт Әбүлфәзл (ә) “Ашура” ҝүнү дәфәләрлә имам Һүсејнин (ә) һүзуруна ҝәлиб мејдана ҝетмәк үчүн иҹазә истәди. Лакин о һәзрәт иҝид вә горхмаз бир шәхс олмасы илә јанашы, һагг ордусунун шәрәфли бајрағы онун әлиндә далғаландығындан, һәр дәфә өз нијјәтини билдирдикдә, имам Һүсејн (ә) иҹазә вермир, ону фикриндән дашындырараг бујурурду: “Сән мәним бајрагдарымсан!...”\nӘһли Бејт (әлејһимус сәлам) -АБНА- Хәбәр Аҝентлији- Ата-ана тәрбијәси вә аилә мүһити инсан шәхсијјәтинин формалашмасында мүһүм рол ојнајыр. Һәзрәт Әбүлфәзл (ә) дә бу үмуми ганундан истисна дејилдир. Үммүл-Бәнин кими ананын гуҹағында тәрбијәләнмәк, Әмирәлмөминин Әли (ә) кими атадан әхлаги-мәнәви хүсусијјәтләри өјрәнмәк, имам Һәсән (ә), имам Һүсејн (ә), ханым Зејнәб (с.ә.) вә Үммү-Ҝүлсүм (с.ә.) кими баҹы-гардашларла бирликдә боја-баша чатмаг Әбүлфәзл (фәзиләт атасы) јох, Әбүлфәзаил (фәзиләтләр атасы) јарадыр. Лакин о һәзрәтин ушаглыг чағларыны вә имамларын онун барәсиндәки гијмәтли кәламларыны арашдыраркән мәлум олур ки, онун ҝөзәл әхлагы, билији, тәгвасы, ибадәти, мәрифәти, шүҹаәти вә фәдакарлығы мүһитдән доған шәхси газанҹ дејилдир. Бу сәҹијјәләрин бир һиссәси о һәзрәтдә затидир ки, атасы имам Әлидән (ә) ирс апармышдыр.\nҺәзрәт Әбүлфәзл (ә) “Ашура” ҝүнү дәфәләрлә имам Һүсејнин (ә) һүзуруна ҝәлиб мејдана ҝетмәк үчүн иҹазә истәди. Лакин о һәзрәт иҝид вә горхмаз бир шәхс олмасы илә јанашы, һагг ордусунун шәрәфли бајрағы онун әлиндә далғаландығындан, һәр дәфә өз нијјәтини билдирдикдә, имам Һүсејн (ә) иҹазә вермир, ону фикриндән дашындырараг бујурурду: “Сән мәним бајрагдарымсан!...” Нәһајәт, имам Һүсејнин (ә) әтрафындакыларын һамысы шәһадәтә јетдикдән сонра һәзрәт Әбүлфәзл (ә) ушагларын сусузлугдан чәкдикләри наләләри ешидиб, имам Һүсејнин (ә) дә дүшмәнин ордусу гаршысында тәк галдығыны ҝөрдүкдә, сәбир касасы долду. Јенә Имамын (ә) һүзуруна ҝәлиб мејдана ҝетмәк үчүн изн истәди. Имам (ә) она изн верди. “Мәгтәл”ләрдә јазылыр ки, һәзрәт Әбүлфәзл (ә) дәфәләрлә мүраҹиәт едәрәк имам Һүсејндән (ә) мәнфи ҹаваб ешитдикдә деди: “Артыг синәм сыхылыр, мејдана ҝетмәк истәјирәм.” Имам (ә) онун шәһадәт бағына пәрваз етмәк истәдијини ҝөрдүкдә, изн вериб бујурду:\n“Инди ки, ҝетмәк истәјирсән, ҝет, анҹаг бир аз су ҝәтир!”\nҺәзрәт Әбүлфәзл (ә) су тулуғуну әлинә алыб, ата минәрәк Фәрата сары јолланды. Дүшмән сәфләрини јарыб “Фәрат”а дахил олду. Тулуғу су илә долдурду. Өзү дә су ичмәк үчүн овҹуну су илә долдуруб гурумуш додагларына јахынлашдырды. Лакин дәрһал сују бошалдыб, өзүнә мүраҹиәтлә белә деди: “Еј нәфс, Һүсејн (ә) дөјүш мејданына ҝирдији һалда, сән сәрин су ичирсән? Анд олсун Аллаһа! Мәним мәсләким мәнә бу иҹазәни вермир!”\nҺәзрәт чалышырды ки, тез бир заманда сују сусузлугдан ҹијәрләри јанан, додаглары гурујан ушаглара чатдырсын. Долу тулугла чадырлара тәрәф гајыдаркән, өзүнү дүшмәнин ҹошгун сели гаршысында ҝөрүб, бу рәҹәзи охумаға башлады: “Өлүмүн сәси гулағыма чатса да, бәдәним дөјүш мејданында, гылынҹлар арасында ҝөздән итсә дә, мән өлүмдән горхмурам. Мәним ҹаным Мүһәммәд-Мустафанын (с) пак өвладына гурбандыр...”\nО һәзрәт сују сонсуз мәһәббәтлә чадырлара тәрәф апарырды. Бу заман Нофәл әл-Әзрәг, башга рәвајәтә ҝөрә, Зејд ибн Вәрга адлы бир дүшмән хурма ағаҹынын архасында пусгу гурду. О, Әбүлфәзл-Аббаса һүҹум едәрәк, Һәзрәтин сағ голуну кәсди. О һәзрәт сағ әлини итирдикдә, өз әгидәсини ики бејтдә белә билдирди: “Анд олсун Аллаһа! Сағ голуму кәсдијинизә бахмајараг, нә гәдәр ки, сағам, мән өз ајиними, Пејғәмбәрин (с) өвладыны, сәдагәтли Имамымы вә рәһбәрими мүдафиә едәҹәјәм.” Бәли, һәзрәт Әбүлфәзл (ә) голунун кәсилмәсинә етина етмәдән јолуна давам едирди. Бу заман Һәким ибн Түфејл адлы башга бир дүшмән пусгудан чыхараг о һәзрәтин сол голуну да кәсди. Елә бу ан дүшмән охлары јағыш тәк һәр тәрәфдән о һәзрәтин үстүнә ахышды. Ох Һәзрәтин синәсинә дәјди. Бундан истифадә едән дүшмән јахындан һүҹум едәрәк әмуд зәрбәси илә Һәзрәтин баш сүмүјүнү әзди. Һәзрәт јерә јыхылыб әрз етди: “Мәндән сәнә салам олсун, еј Әба-Әбдиллаһ!”\nИмам Һүсејн (ә) гардашынын сәсини ешитҹәк, өзүнү она јетирди. Вәфалы гардашынын гана бәләнмиш, парча-парча ҹәсәдинин кәнарында отуруб куфәлиләрә хитабән бујурду: “Бу ҹинајәтлә Аллаһ рәһмәтиндән узаг дүшдүнүз вә өзүнүзү шиддәтли ода атдыныз...”\nБәли, имам Һүсејн (ә) милләтин бәдбәхтлији үчүн јаныр, һәзрәт Әбүлфәзл исә, өзүнү өз рәһбәринә, динин шамына пәрванә һесаб едир!


Q=10	C=1	SS=0	LS=8	PS=0	DC=0	LC=0	SD=0	BS=1	G0=107	G1=72	G2=33	DLID=az_RU	BODY=Бир чохлары дејир ки, вәһһабилији Мәһәммәд ибн Әбдүлвәһһаб јарадыб. Амма демәлијик ки, бу белә дејил. Мәһәммәддән нечә әср өнҹә дә индики вәһһабиләрин әгидәләри (Пејғәмбәрә тәвәссүл вә Ону зијарәт етмәјин һарам олмасы кими) Бәни-Үмәјјә вә бә`зи Һәнбәли мәзһәб алимләри тәрәфиндән сәсләндирилирди. Бахаг:\n1. Мәрван: Әһмәд ибн Һәнбәл өз “Мүснәд” әсәриндә белә јазыр:“Бир ҝүн Мәрван ҝөрдү ки, бир нәфәр үзүнү Пејғәмбәрин гәбринә дајајыб. Буну ҝөрән Мәрван гејзлә она деди: Еј, һеч билирсән нә иш тутурсан? Һәмин шәхс башыны галдырды. Мәрван ҝөрдү ки, бу шәхс Әбу Әјјуб Әнсаридир. Әбу Әјјуб деди: Бәли, нә иш тутдуғуму билирәм. Мән дашын јанына дејил, Пејғәмбәрин јанына ҝәлмишәм еј Мәрван! Пејғәмбәрдән ешитмишәм ки, Һәзрәт бујурурду:“Динин башында она лајигли шәхс дајаныбса, о динә ағламајын, амма әҝәр белә олмаса, онда о динин һалына ағлајын.” (“Мүснәди–Әһмәд”, ҹ.5, с. 422; “Әлмус-тәдрәку әләс-сәһиһәјн”, ҹ.4, с.515)\n2. Һәҹҹаҹ ибн Јусиф: Һәҹҹаҹ ибн Јусиф Куфәдән Мәдинәјә доғру Ислам пејғәмбәринин гәбрини зијарәт етмәк үчүн һәрәкәт едән шәхсләр барәсиндә белә демишдир:”Ајаглары гурусун онларын! Ҝедиб чүрүмүш, арадан ҝетмиш сүмүкләрә тәваф едирләр. Баша дүшмүрәм, онлар нә үчүн ҝедиб әмирәлмө`минин Әбдүл-Мәликин гәсринин әтрафына фырланмырлар?! Мәҝәр онлар билмирләр ки, бир нәфәрин ҹанишини онун елчисиндән даһа гијмәтлидир?! (“Шәрһу Нәһҹул-бәлағә ли ибни Әбил Һәдид, ҹ. 15, с. 242; “Әл камил фил-луғәти вәл әдәб лил мубәррәҹ, ҹ.1; с. 185.)\nМәһәммәд ибн Әбдүлвәһһабын ардыҹыл-ларындан бири белә дејир: Мән Әбдүлвәһһабын өзүндән ешитдим ки, о белә дејирди: Әлимдәки бу әсам Мәһәммәддән даһа хејирли, фајдалыдыр. Она ҝөрә ки, бу мәнә илан, әгрәб кими зәрәрвериҹиләри өлдүрмәјимә көмәк едир. Амма Мәһәммәд өлүб, ҝедибдир. Онун һеч кимсәјә бир хејири, көмәји дәјә билмәз. О, садәҹә бир гасиддир” (Јәни, пејғәмбәр садәҹә мәктуб чатдыран бир почталјон кимидир. Онун бундан башга бир хүсусијјәти јохдур.) (“Әддурәрус-сәнијјә” ли Әһмәд Зејни Дәһлан, ҹ.1, с.42.)\n3. Бәрбәһари: 329-ҹу һиҹри тарихиндә дүнјасыны дәјишмиш танынмыш Һәнбәли алими Һәсән ибн Әли Бәрбәһари гәбирләрин зијарәтини һарам етмиш илк шәхсдир. О, Имам Һүсејнә әза сахламағы, нөвһә демәји гадаған етди вә ҝөс-тәриш верди ки, нөвһәханлары өлдүрсүнләр. (“Нишварул муһазирә, ҹ.2, с.134; Әл камил фит-тарих, ҹ.8,с.308.)\n4 . Ибн Бәттә: Һәнбәли алими Абдуллаһ ибн Мәһәммәд Укбәри белә һөкм вермишди ки, һәр кәс пејғәмбәрләрин јахуд салеһ инсанларын гәбрини зијарәт етмәк үчүн едилән сәфәри ибадәт һесаб едәрсә, онун әгидәси Пејғәмбәрин сүннәси, јолу вә “иҹма” илә мүхалифдир. Пејғәмбәрин гәбрини зијарәт етмәк үчүн едилән сәфәр һарамдыр. Белә бир шәхс бу сәфәрдә намазыны бүтөв гылмалыдыр. (“Әррәдд әләл әхнаји, ибн Тејмијјә, с. 20, 27; “Шифаус-сигам, Субки, с. 263, 271.)\n5. Ибн Тејмијјә: Вәһһабилијин баниси Ибн Тејмијјә демишдир: “Һәр кәс Пејғәмбәрин јахуд салеһ инсанларын биринин гәбри кәнарына ҝедәрәк орадан хәстәлијинә шәфа јахуд борҹунун өдәнмәсини истәјәрсә, мүшрикдир. Она ҝөрә ки, Аллаһдан башга һеч кәс бу ҹүр ишләри баҹармаз. Белә бир адамы төвбә етмәјә вадар етмәк лазымдыр, төвбә етмәзсә, өлдүрүлмәлидир.” (“Зијарәтул губур вәл истинҹа бил мәгбур, с. 156; “Һәдијәтис-сәнијјә, с.40; “Кәшфул иртијаб, с. 214.)\n6. Мәһәммәд ибн Әбдүлвәһһаб вә тәвәссүл: Ибн Тејмијјәнин нәзәрләрини дирчәлдән бу шәхс дејир:“Һәр кәс мәләкләрә, пејғәмбәрләрә јахуд салеһ инсанлара үз тутараг, онлары шәфаәтчи едәрәк бунунла Аллаһа јахынлашмаг истәјәрсә, онун ганы һалал, өлдүрүлмәси иҹазәлидир.” (“Кәшфуш-шубәһат”, с. 58; “Мәҹму`у муәллафати Шејх Муһәммәд ибн Әбдүлвәһһаб”, ҹ.6, с.115.)\n7. Сәудијјә Әрәбистанынын мүҹтәһидләр групу: Әрәбистанын даими мүфтиләр групу бир нәфәрин шиә илә евләнмәк олармы суалыны белә ҹавабландырмышдыр: “Әһли-сүннә гызларынын шиә оғланлары вә коммунистләрлә евләнмәләри ҹаиз дејилдир. Евләнсәләр, бу евлилик батилдир. Чүнки шиәләр “Әһли-бејт”ә тәвәссүл едәнләрдир. Һалбуки бу әмәл ән бөјүк ширк сајылыр.” (“Фәтавал-ләҹнәтид-даимәти лил буһусил илмијјә вәл ифта”, ҹ. 18, с. 298.)\nДиҝәр бир суала онлар белә ҹаваб вермишләр: “Шиәләр мүшрикдир. Онлар ислам үммәтиндән хариҹдир. Онларла евләнмәк ҹаиз дејил. Онларын кәсдији һејванын әти һарамдыр.” (“Фәтавал-ләҹнәтид-даимәти лил буһусил илмијјә вәл ифта`, ҹ. 3, с. 373, рәгәм 3008.)\nҺалбуки бу елми һеј`әт јәһуди вә христианларла евләнмәк барәдә олан суала белә ҹаваб вер-мишдир: “Әһли фәһша олмазса, бир мүсәлманын әһли-китабла - јәһуди јахуд христиан фәрги јохдур-евләнмәси ҹаиздир.”\nЧох тәәссүф! Онлар Гур`анын јәһуди вә хрис-тианлара гаршы олан мөвгејиндән санки хәбәрсизләрмиш! “Јәһудиләр: "Үзејир Аллаһын оғлудур", хачпәрәстләр дә: "Мәсиһ (Иса) Аллаһын оғлудур, - дедиләр. Онларын ағзында ҝәзән бу (бош) сөзләр даһа өнҹә күфр едәнләрин ("мәләкләр Аллаһын гызларыдыр" - дејәнләрин) сөзләринә бәнзәјир. Аллаһ онлары өлдүрсүн! (Аллаһ онлара лә’нәт еләсин!) Неҹә дә (јалана ујуб һагдан) дөндәрилирләр! -Төвбә 30.\nГур`ана ҝөрә Вәһһабиләрин нәзәрләри батилдир.\n1 . Пејғәмбәрләрә тәвәссүлүн мәншәји Гур`анда мөвҹуддур. Аллаһын пејғәмбәрләриндән онларын сағлығында көмәк истәмәк вә онлары шәфаәтчи етмәк Гур`анын гәбул етдији мәсәләләрдәндир вә бу, шиә әгидәси илә зидд дејилдир. Аллаһ Гур`анда бујурур: “Биз һәр бир пејғәмбәри, анҹаг она Аллаһын изнилә итаәт олунсун дејә, ҝөндәрдик. Онлар өзләринә зүлм етдикләри заман дәрһал сәнин јанына ҝәлиб Аллаһдан бағышланмаг диләсәјдиләр вә Пејғәмбәр дә онлар үчүн әфв истәсәјди, әлбәттә, Аллаһын төвбәләри гәбул едән, мәрһәмәтли олдуғуну биләрдиләр.” Һәмчинин, Һәзрәт Јусифин әһ-валатында охујуруг ки, онун гардашлары өз ата-ларына белә дејирләр:“Еј ата, бизим үчүн Аллаһдан бағышланмаг дилә.”, “Тезликлә сизин үчүн бағышланмаг диләјәҹәјәм.”-Јусиф 98.\n2.Аҹиздән нәсә истәмәк ширк дејилдир. Вәһһабиләр дејирләр ки, өлүләр дириләрин еһ-тијаҹларыны өдәмәк гүдрәтинә малик дејилләр вә шиәләрин өз имамларыны сәсләмәләри бүт-пәрәстләрин өз бүтләрини сәсләмәләринә бән-зәјир ки, Гур`ан бу барәдә бујурур:”Онлар Аллаһы гојуб һеч бир шеј јаратмајанлары сәсләјирләр.”, (Нәһл-16); “Онлар Аллаһы гојуб һеч бир шејә ҹаваб верә билмәјәнләри сәләјирләр” (Рә`д-13-14.)\nҸавабында белә дејирик: Биринҹиси, Әҝәр ширк-дә өлчү еһтијаҹлары өдәмәјә аҹиз бир варлыға тәвәссүлдүрсә, бу мәсәлә анҹаг өлүләрә аид де-јилдир. Әксинә, адам еһтијаҹы өдәмәк ҝүҹү ол-мајан сағ бир шәхсә дә тәвәссүл етсә, мүш-рикдир. Һалбуки һеч бир ағыл саһиби белә бир шеј данышмамыш вә бундан сонра да да-нышмајаҹагдыр. Вәһһаби фикирләринин тә`сири алтына дүшмүш Сән`ани адлы сүнни алими де-јир:“Ҝүҹү чатаҹаглары саһәдә сағ олан јаран-мышлардан көмәк уммағы һеч кәс инкар етмәмишдир”. (“Фәтһул мәҹид”, 167.)\nҜүҹү чатмајан шеји бириндән истәмәк јалныз мә`насыз иш сајыла биләр, нәинки ширк.\nИкинҹиси, Өлүм сон дејил, бу аләмдән диҝәр бир аләмә көчмәкдир.\nҮчүнҹүсү, Гур`ан буну ашкар билдирир ки, шә-һидләр вә салеһ инсанлар диридирләр, онлара өлү демәк олмаз.\n3. Пејғәмбәри јахуд имамы мүстәгил билмәк ширкдир. Вәһһабиләр дејир: Шиә “Ја Һүсејн”, “Ја Әли” дејир, бу ширкдир. Она ҝөрә ки, Аллаһ бу-јурур ки, Аллаһдан башга чағырдыгларыныз батилдир (Лоғман 30-31)\nҸ аваб: Бу, о заман ширк олар ки, истәјән шәхс пејғәмбәри јахуд имамы онун истәјини јеринә је-тирәркән онларын Аллаһын гүдрәтинә сөјкән-дикләринә дејил, мүстәгил олдугларына инансын. Амма, онларын Аллаһын гүдрәти, көмәји илә еһтијаҹлары өдәдикләринә инанарса, бу, ширк дејил. Неҹә ки, һәзрәт Иса Гур`анда бујурур: “Мән, һәгигәтән, Рәббиниздән сизә мө’ҹүзә ҝәтирмишәм. Сизин үчүн палчыгдан гуша бәнзәр бир сурәт дүзләдиб она үфүрәрәм, о да Аллаһын изнилә гуш олар. Ана-данҝәлмә корлары, ҹүзам хәстәлијинә тутуланлары са-ғалдар вә Аллаһын изнилә өлүләри дирилдәрәм. Мән евләриниздә једијиниз вә јығыб сахладығыныз шејләри дә сизә хәбәр верәрәм. Әҝәр мө’минсинизсә, бунда (сөјләдикләримдә пејғәмбәр олдуғума) бир дәлил вар-дыр.” (Али-Имран-49)\nСәһабә вә табеинин тәвәссүлә бахышы\n1.Әбу Бәкрин Пејғәмбәрә (с) тәвәссүлү: Пеј-ғәмбәрин вәфаты заманы Әбу Бәкр јашадығы “Сонһ” адлы јердән Мәдинәјә ҝәлди вә Һәзрәтин ҹәназәси кәнарында әјләшәрәк белә деди: “Атам-анам сәнә фәда, Аллаһ сәнә ики өлүм јазмамышдыр. Сәнә јаздығы бир өлүм иди ки, ону да артыг өтүрдүн.” (“С. Бухари, ҹ.2, с. 70; “Китабуҹ-ҹәнајиз, бабуд-духул әләл мәјјит бә`дәл мәвт”, ҹ. 5, с. 143.) Бу һәдиси нәгл едән Мәккә мүфтүсү Зејни Дәһлан дава-мында нәгл едир ки, Әбу Бәкр деди: ”Ја Мә-һәммәд! Бизи Аллаһ дәрҝаһында јад ет, та биз дә сә-нин јад етдикләриндән олаг.” (“Зејни Дәһланын сирәси”, ҹ.3, с. 391.)\n2. Әмирәл-мө`мининин тәвәссүлү: Һәзрәт Әли (ә) Пејғәмбәрә гүсл верәркән белә дејирди:“Атам-анам сәнә фәда олсун ја Рәсулаллаһ! Сәнин ҝет-мәјинлә елә бир шеј кәсилди ки, һеч бир пејғәмбәрин, мүһүм хәбәрин, сәма хәбәрләринин ҝетмәсилә о кәсилмәмишди.” Имам сонра деди: Атам-анам сәнә фәда олсун! Бизи Аллаһ дәрҝаһында јад ет вә бизи өз јад етдикләриндән гәрар вер.” (“Нәһҹүл-бәлағә”, 235-ҹи хүт-бә.)\n3. Бәдәви әрәбин тәвәссүлү: Бүтүн мәзһәб алимләринин һамысы јазмышдыр ки, бир әрәб Пејғәмбәрин гәбри кәнарына ҝәләрәк деди: “Еј пејғәмбәрләрин хејирлиси! Аллаһ сәнә һагг олан бир китаб назил етди вә һәмин китабда бујурду: “Биз һәр бир пејғәмбәри, анҹаг она Аллаһын изнилә итаәт олунсун дејә, ҝөндәрдик. Онлар өзләринә зүлм етдикләри заман дәрһал сәнин јанына ҝәлиб Аллаһдан бағышланмаг диләсәјдиләр вә Пејғәмбәр дә онлар үчүн әфв истәсәјди, әлбәттә, Аллаһын төвбәләри гәбул едән, мәрһәмәтли олдуғуну биләрдиләр.” Мән сәнин Рәбби-нин дәрҝаһына төвбә едән һалда вә сәни шәфаәтчи гәрар верәрәк сәнин јанына ҝәлмишәм. Сонра о, бу шери зүмзүмә едирди: Еј о кәс ки, јер үзүнүн ән әзәмәтли јериндә дәфн олунубсан.Сәнин әтриндән бүтүн јерләр әтирләнмишдир. Ҹаным о гәбирә фәда олсун ки, сән орада дәфн олунубсан. Орададыр паклыг, орададыр сәхавәт, орададыр кәрәм. (Ше`рин мәзмуну)\nО, сонра истиғфар едәрәк узаглашды. Һәмин ки-ши белә дејир ки, бундан сонра јухуда Һәзрәти (с) ҝөрдүм. О, мәнә бујурду ки, филнакәси тап вә она мүждә вер ки, Аллаһ мәним шәфаәтим са-јәсиндә ону бағышлады. Јухудан ајылдым вә о шәхси нә гәдәр ахтардымса, тапа билмәдим.” (“Ибн Кәсир”, ҹ.1, с. 532; “Тәфсирус-сәаләби”, ҹ.2, с.257; “Шифаус-сигам”, 151...)\n4 . Билал ибн Һарисин пејғәмбәр гәбринә тәвәссүлү: Бејһәги ибн Әби Шејбә нәгл едир ки, Өмәрин дөврүндә бир ил һәр јери гытлыг бүрүдү. Бир нәфәр пејғәмбәрин гәбри кәнарына ҝәләрәк деди: “Еј Аллаһын рәсулу! Ҹамаат гырылды. Үммәтини сираб ет. Пејғәмбәр онун јухусуна ҝирәрәк деди: Нараһат олмајын, сираб олаҹагсыныз. (“Тариху мәдинәти Дәмәшг”, ҹ.44, с. 346; Кәнзүл үммал, ҹ.8, с. 431; “Әл исабә”, ҹ.6,с. 216.) Ибн Һәҹәр “Фәтһул бари” вә Ибн Кәсир “Әлбидајә вән ниһајә” китабларында бу рәвајәтин сәнәдинин сәһиһ олдуғуну билдирмишләр. (“Ф. Бари”, ҹ.2, с.412, “Әл бидајә...”, ҹ.7, с.105.) Ибн Һәҹәр јазыр:“О јухуну ҝөрән Пејғәмбәрин сәһабәси Билал ибн Һилал иди. (“Ф. Бари, ҹ.2, с.412.)\n5. Билал Һәбәшинин (Пејғәмбәрин азанчысы) тәвәссүлү: О, хәлифә Өмәрин заманында Шамда јашајырды. Бир ҝеҹә јухуда ҝөрдү ки, Пејғәмбәр она дејир: “Еј Билал, бу нә ҹәфадыр ки, мәнә рәва ҝөрүрсән?! Сәнә нә олмушдур, нијә ҝәлиб мәни зијарәт етмирсән?” О, һөвлнак јухудан ојанды вә Мәдинәјә сары јола дүзәлди. Билал Пејғәмбәрин гәбри кәнарына ҝәлди. О, ағлајараг үзүнү Һәзрәтин гәбринә сүртүрдү. Бу заман Һәсән вә Һүсејн ора ҝәлдиләр. Билал онлары гуҹағына ҝөтүрәрәк үз-ҝөзләриндән өпдү. (“Усдул Ғабә,ҹ.1, с. 28.)\n6. Имам Маликин Мәнсур Дәваниги илә сөһбәти: Әби Ҹә`фәр Мәнсур Дәваниги Пејғәмбәрин мәс-ҹидиндә зијарәтлә мәшғул иди. О, салам вә дуа-лары уҹа сәслә охујурду. Мәзһәб башчысы олан Малик дә орада иди. О, буну ҝөрдүкдә Мәнсура е`тираз етди ки, сәсини Пејғәмбәр мәсҹидиндә ју-хары галдырма. Она ҝөрә ки, Аллаһ Гур`анда бир групу бу ишинә ҝөрә данламышдыр: “Пејғәмбәрин јанында сәсинизи уҹалтмајын” (Һуҹурат-2) Еј Мәнсур, Пејғәмбәрин дириси дә өлүсү дә еһтирамлыдыр. Мән-сур тәвазө едәрәк сусду вә сонра сорушду ки, гәбирә тәрәф дуа охујум, јохса гибләјә тәрәф? Малик деди: Үзүнү гәбирдән чевирмә. О, сән вә сә-нин атан Адәмин гијамәт ҝүнүндә Аллаһа олан ва-ситәсидир. Үзүнү гәбирә чевир вә Ону шәфаәтчи ет ки, Аллаһ да Ону сәнә шәфаәтчи гәрар версин” (“Әш-шәфа, ҹ.1, с. 28; Шәрһул Мәваһиб лил Гәстәлани, ҹ.8, с. 304-305.)\nӘһли-сүннә алимләринин тәвәссүлә бахышлары\n“Әлмусу`әтул Фигһијјәтул Кувејтијјә” ҹ.4. с.156: “Әһ-ли сүннә алимләри Пејғәмбәрин дүнјадан көчмәсиндән сонра она тәвәссүл едәркән садәҹә: “Аллаһым, мән сә-нин пејғәмбәринә хатир сәндән истәјирәм јахуд пејғәм-бәрин мәгамына хатир, јахуд да пејғәмбәрин һаггына ха-тир демәкдә фикир ихтилафлары вардыр. (Јә`ни һа-мысы тәвәссүлү гәбул едирләр, садәҹә онун не-ҹәлијиндә фикир ајрылыглары вардыр.)\nФәгиһләрин һамысы белә тәвәссүл етмәјә иҹазә вермишләр. Бунун Пејғәмбәрин сағ олмасы јахуд дүнјадан көчмәси заманы илә һеч бир фәгри јохдур.” (“Шәрһул Мәваһиб”, ҹ.8, с. 304; “Әлмәҹму`, ҹ. 8, с. 274; “Әл-Мәдхәл”, ҹ. 1,с. 248; “Әл-Фәтавал Һиндијјә, ҹ.1, с. 266, ҹ. 5, с. 318; “Фәтһул-Гәдир”, ҹ. 8, с. 497-498; “\nДоктор Һүсејни Гәзвини\nТәр. Мәһәммәдмеһди Шаһмәрданлы


Q=11	C=3	SS=3	LS=7	PS=0	DC=0	LC=0	SD=0	BS=5	G0=8	G1=7	G2=2	DLID=az_RU	BODY=Мисир ХИН: "Ҹоалан Тәпәләри Суријанын ајрылмаз һиссәсидир"\nAprel 22, 2016 - 2:55 AM\nНазирликдән белә ачыглама верилиб: "Онун (Бенјамин Нетанјаһунун) сөзләри БМТ Тәһлүкәсизлик Шурасынын гәтнамәләри вә бејнәлхалг ганунларын ачыг шәкилдә позулмасы демәкдир".\nСисинин хәјанәтләри: Мисирлиләр Сәудијјәјә сатылан адалара ҝөрә күчәләрә ахышды – Фото\nAprel 22, 2016 - 2:17 AM\nПајтахт Гаһирәдә күчәләрә ахышан нүмајишчиләр Сиси режими әлејһинә шүарлар сәсләндирибләр. Полис мүдахил едәрәк минтинги дағытмаға ҹәһд ҝөстәриб. Нәтиҹәдә сахланыланларын вә јаралыларын олдуғу билдирилир.\nБоко Һарам сәләфи террорчулары: “Оғурланан гызлар сағдыр” – Фото\nAprel 15, 2016 - 7:40 PM\nГејд едәк ки, 2002-ҹи илдә јаранан Боко Һарам Әл-Гаидә бејнәлхалг террор шәбәкәси илә сых әмәкдашлыг едирди, лакин 2015 –ҹи илдә рәсми сүрәтдә јәһудикөкәнли Әбубәкр әл-Бәғдади илә бејәт ртдикләрини рәсми ачыглајараг гондарма “ИШИД” адлы террор тәшкилатынын Африка голуначевриләрәк ИШИД-ин Гәрби Африка Вилајәти адыны дашымаға башлајыблар.\nӘһли Бејт (әлејһимус сәлам) Давамчылары\nМуһәммәд Мурсинин мүәллими вәһһаби алими Шиә олду –Фото\n73 јашлы Шејх Рудәјни һәрәмә дахил оларкән дејиб: “Өмүрүм галан һиссәсини мүбарәк һәрәмин кәнарында кечиртмәк истәјирәм!”\nAprel 14, 2016 - 7:23 PM\nӨзүнүн Шиә олмасы һагда алим белә дејиб: “Инсанын өз хәталарыны баша дүшүб төвбә етмәси јалныз Аллаһын лүтф сајәсиндә мүмкүндүр. Мән өз һәјатымда чохлу мүталиә вә арашдырмалар апармышам. Анҹаг мәним һидајәт олмама илк һадисә бир нечә ил өнҹә “Рафизи кимдир?” ады алтында тәһгир вә бөһтан долу јазылмыш мәгалә олду. О јазыда шиәләр чох әдәбсиз шәкилдә тәһгир едиләрәк, һејванлара бәнзәдилмишди. Мән о заман бу јазыја гаршылыг олараг, Ислам Пејғәмбәринин давраныш вә ҝөзәл әхлагы барәдә мәгалә јазмышдым.”\nШОК! Мисирдә гадын палтары ҝејинмиш сәләфи террорчу һәбс едилди - Фото\nСәләфи Синај јарымадасындакы дәстәсиндән гачмаг истәјирди.\nAprel 8, 2016 - 7:28 PM\nМәлумата ҝөрә, һәрбчиләр террорчуну Гаһирәдән 200 мил шимали-шәргдә Шимали Синај әјаләтиндә һәбс едибләр.\nМисирин Мүфти Әзәми: Терроризимлә мүбаризәдә Шиәләр илә мүттәфиг олмалыјыг!\nAprel 4, 2016 - 7:39 PM\nМүфти Шуги Әлам: “Мисирин “Дарул Фәтва”-сы даим үммәтләр арасында сүлһ вә әминаманлыгын бәргәрар едилмәси вә зоракы, тәкфирчилик јанашмаларын кәнара гојулмасынын тәрафдары олуб. Биз һәмчинин Шиәләр илә јахшы әлагәләрин гурулмасыны да истәјир вә һәр ики мәзһәб арасындакы радикал вә тәкфирчи ҝөрнүшләрин гадаған олунмасы ардыјҹајыг. Гој мүхтәлиф мәзһәбләрин давамчылары арасында екстримист вә тәкфирчиликә гаршы мүбаризә вә Мүсәлман ганынын төкүлмәсини һарам билмәклик мөһкәмләнсин.”\nНиҝријанын Зарија шәһәриндә Ханым Фатимәнин мөвлуд бајрамы мөһтәшәм гејд едилди - Фото\nAprel 3, 2016 - 9:22 PM\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Ниҝерија Шиәләри вә Сүнни ҹаматы һәзрәти Фатимәи Зәһранын (сәламуллаһи әлејһа) милад бајрамыны мөһтәшәм гејд едибләр.\nМисир ордусу 65 вәһһабини дармадағын етди\nAprel 2, 2016 - 3:24 PM\nМисир дөвләти “Һәггуш Шәһид” (Шәһидин Һаггы) адлы ани-террор әмәлијјатлары чәрчивәсиндә вәһһаби терроризиминә гаршы тәмизләнмә әмәлијјатларыны давам етдирир.\nМисир 4 Мәсҹиди сәләфиләрдән ҝери алды, Мисир тәкфирчилијә гаршы мүбаризәјә башлады\nГуба, Мәнсурә мәнтәгәсиндәки әл Товһид, Тәмуһ вә Бензинә мәнтәгәсиндәки әл Товһид Мәсҹидләри бағланды.\nMart 27, 2016 - 5:43 PM\nМисир Вәгф Назирлији әһалидән ҝәлән хејли сајда шикајәтләри гәбул етдикдән сонра сәләфилији тәблиғ едән 4 бөјүк Мәсҹиди тәкфирчиләрдән ҝери алыб.\nНиҝерија ордусу Боко-Һарамын гаиырдығы 800 ҝирову азад едиб\nMart 25, 2016 - 4:07 PM\nБоко-Һарам вә она табе олан груплашмалар сон ики ил әрзиндә Ниҝеријанын шимал-шәргиндә минләрлә гадын вә азјашлы гызлары оғурлајыблар. Боко-Һарам ики ил чнҹә Борно әјаләтинин Шибук рајонунда бир мәктәбә басгын едәрәк, 200 мәктәбли гызы оғурламышды.\nВәһһабиләр Ниҝеријада Мәсҹид партладылыб, 22 нәфәр һәлак олуб - Фото\nMart 16, 2016 - 6:42 PM\nВерилән илкин мәлумата әсасән, ики вәһһаби террорчу Мәсҹидә дахил олараг, үзәриндә јерләшдирдикләри партлајыҹы гурғулары ишә салыблар. Нәтиҹәдә 2 шиддәтли партлајыш баш вериб.


Q=5	C=0	SS=0	LS=5	PS=0	DC=0	LC=0	SD=0	BS=1	G0=15	G1=14	G2=6	DLID=az_RU	BODY=Ејлсбер өрдәји - Гушчулуг ҹинсләринин енсиклопедијасы\nГушчулуг ҹинсләринин енсиклопедијасы > Өрдәкләр > Ејлсбер өрдәји\nЕјлсбер өрдәк ҹинси – јахшы инкишаф етмиш дөш әзәләләри олан, чох бөјүк ҹинсдир. Ејлсбер ҹинсинин мәншәји мәлум дејил, лакин ән азы 1690-ҹы илдән бу өрдәк нөвүнү Ејлсберидә јетишдирирләр. ХВЫЫЫ әсрәдәк ади өрдәк Инҝилтәрәдә вәһши өрдәјин әһлиләшдирилмиш нөвү олуб. Ејлсбер өрдәк ҹинси јорған долдурмаг үчүн истифадә едилән ағ ләләкләри сајәсиндә мәшһурлашыб. Ејлсбер өрдәјинин биррәнҝ ағ ләләкләри, чәһраји димдији вә парлаг нарынҹы ајаглары вар. Ејлсбер өрдәкләри нојабрдан јумурталамаға башлајырлар. Өрдәк балалары чәкидә тез артырлар, вә јумуртадан чыхандан 8 һәфтән сонра 2, 3 кг гәдәр чәкиләри олур, јемәк үчүн кифајәт гәдәр бөјүкдүрләр, лакин һәләдә ҹаван вә инҹә әти вар. Бу сәбәбдән, бу өрдәјин әти базара еркән јаз тојугларын сатишынын башланмасына гәдәр, февралдан башлајараг ҝәтирилирди. Диҝәр әтлик өрдәк ҹинси - руан, февралдан етибарән јумуртламаға башлајыр. Јемәк үчүн кифајәт гәдәр бөјүк олмасы үчүн бу өрдәк ҹинси үчүн 6 ај ҝәрәкдир. Бу сәбәбдән, ејлсбер өрдәјини әсасән јазда вә јајда сатырдылар, руан өрдәјини исә - пајызда вә гышда.1873-ҹү илдә Британијада Пекин өрдәк ҹинси тәгдим олунмушду. Пекин өрдәји ејлсбер өрдәјинә бәнзәјир. Онун ағ ләләкләри, нарынҹы димдији вә ајаглары, вә даһа дүз гамәти вар. Бахмајараг ки, онуну әтинин дады ејлсбер өрдәјинин дады кими нәфис дејил, пекин өрдәји даһа давамлы, даһа чох јумурталајырды, чәкини даһа тез артырырды, вә 8 һәфтәдән сонра демәк олар ки, ејлсбер өрдәји илә ејни чәкидә олурду. Она ҝөрә, инди ејлсбер өрдәјинин нәсли кәсилмәк тәһлүкәси илә гаршылашыб.\nЫдхал март-апрел 2017: Биз бу ҹинсләрин инкубатор јумурталарыны мәншә өлкәсиндән идхал едирик. Әҝәр сизә мараглыдырса, бизимлә әлагә сахлајын.\nТүкләринин рәнҝи ағ\nјашылбаш 5 kg\nөрдәк 4,5 kg\nЈумурталама 40-120 јумурталары\nЈумуртанын чәкиси 65-80 g\nјашылбаш 20 mm\nөрдәк 20 mm\nЕјлсбер өрдәји март–мај ијун–сентјабр\n1 инкубатор јумуртасы 12 € мөвҹүд дејил\nЕјлсбер өрдәји, јашылбаш\nЕјлсбер өрдәји, өрдәк\nЕјлсбер өрдәји, һејвандарлыг ҹүтү 1,1


Q=7	C=5	SS=3	LS=1	PS=0	DC=0	LC=0	SD=0	BS=8	G0=174	G1=158	G2=97	DLID=az_RU	BODY=Аилә вә јығынҹагла бирҝә ибадәтә топлашмаг | Аллаһын Падшаһлығы\nИбадәт үчүн ҝөрүшләр\nЈығынҹагларымызын инкишафы вә ваҹиблији\n1. Бир јерә топлашан шаҝирдләр һансы көмәклији алдылар вә нәјә ҝөрә онларын буна еһтијаҹы вар иди?\nИСАНЫН дирилмәсиндән гыса мүддәт сонра шаҝирдләр бир-бирини руһландырмаг үчүн бир јерә топлашмышдылар. Анҹаг онлар дүшмәнләрин горхусундан гапылары килитләмишдиләр. Ҝөрүнүр, Иса гәфилдән пејда олуб онларын арасында дурараг: «Мүгәддәс руһу алын», — дејәндә онларын горхусу јох олду. (Јәһја 20:19—22 ајәләрини охујун.) Сонрадан шаҝирдләр јенидән бир араја ҝәлдиләр вә Јеһова онларын үзәринә мүгәддәс руһ төкдү. Шүбһәсиз, бу, онлары гаршыда ҝөзләјән тәблиғ ишини һәјата кечирмәк үчүн мөһкәмләндирди (Һәв. 2:1—7).\n2. а) Јеһова бизи неҹә мөһкәмләндирир вә нәјә ҝөрә буна еһтијаҹымыз вар? б) Аиләви ибадәт нәјә ҝөрә ваҹибдир? (Һашијәјә вә 175-ҹи сәһифәдәки « Аиләви ибадәт» адлы чәрчивәјә бахын.)\n2 Бу ҝүн биз дә, биринҹи әсрдәки гардашларымыз кими, ејни чәтинликләрлә үзләширик (1 Бут. 5:9). Һәрдән биздә инсан горхусу јарана биләр вә белә олан һалда тәблиғ хидмәтини давам етдирмәк үчүн бизә Јеһованын ҝүҹү ҝәрәкдир (Ефес. 6:10). Јеһова ҝүҹүнү ән чох ҝөрүшләр васитәсилә верир. Бизим һәр һәфтә кечирилән беш јығынҹаг ҝөрүшүндә иштирак етмәк имканымыз вар. Бунлар ачыг ҝөрүш, «Ҝөзәтчи гүлләси» мүзакирәси, Јығынҹағын Мүгәддәс Китаб өјрәнмәси, Теократик Хидмәт Мәктәби вә Хидмәти ҝөрүшдүр *. Бундан әлавә бизим илдә дөрд әламәтдар ҝ\nөрүшүмүз олур — реҝионал конгрес, ики рајон конгреси вә Мәсиһин өлүмүнүн Хатирә ҝеҹәси. Нәјә ҝөрә бу ҝөрүшләрин һамысында иштирак етмәк ваҹибдир? Бәс јығынҹагларымыз заман кечдикҹә неҹә дәјишилмәјә башлады? Јығынҹаг ҝөрүшләринә олан мүнасибәтимиз бизим һаггымызда нә дејир?\nБир јерә јығылмағымызын сәбәби\n3, 4. Јеһова Өз халгындан нә тәләб едир? Нүмунә чәкин.\n3 Та гәдимдән Јеһова Өз халгына ибадәт үчүн бирҝә топлашмағы бујурур. Мисал үчүн, б. е. ә. 1513-ҹү илдә Јеһова Аллаһ Исраил халгына Өз Ганунуну вермишди вә бу Гануна һәр һәфтә Шәнбә ҝүнүнә риајәт етмәк дә дахил иди. Һәмин ҝүн һәр бир аиләнин Јеһоваја ибадәт етмәк вә Онун Ганунуну өјрәнмәк имканы вар иди (Ган. 5:12; 6:4—9). Исраиллиләр бу әмрә риајәт етдикләри мүддәтдә аиләләр мөһкәмләнир вә халг руһани ҹәһәтдән тәмиз вә мөһкәм галырды. Анҹаг халг Јеһоваја ибадәт етмәк үчүн мүнтәзәм топлашмаг кими тәләбләрә етинасызлыг ҝөстәрәрәк Гануна әмәл етмәјәндә Аллаһын рәғбәтини итирирди (Лав. 10:11; 26:31—35; 2 Салн. 36:20, 21).\n4 Ҝәлин һәмчинин Исанын нүмунәсинә нәзәр салаг. Онун һәр һәфтә Шәнбә ҝүнү синагога ҝетмәк адәти вар иди (Лука 4:16). Исанын өлүмүндән вә дирилмәсиндән сонра онун шаҝирдләри артыг Шәнбә гануну алтында олмасалар да, бирҝә топлашмаға давам едирдиләр (Һәв. 1:6, 12—14; 2:1—4; Ром. 14:5; Кол. 2:13, 14). Биринҹи әсрдәки мәсиһчиләр бу ҝөрүшләрдә нәсиһәт алмагла вә руһланмагла јанашы, һәм дә Аллаһа мәдһ гурбанлары ҝәтирирдиләр: онлар дуалар едир, шәрһләр верир вә нәғмәләр охујурдулар (Кол. 3:16; Ибр. 13:15).\nИса Мәсиһин шаҝирдләри бир-бирләрини мөһкәмләндириб руһландырмаг үчүн бир јерә топлашырдылар\n5. Һәфтәлик ҝөрүшләрдә вә иллик конгресләрдә иштирак етмәјимизин мәгсәди нәдир? (Һәмчинин 176 вә 177-ҹи сәһифәләрдәки « Аллаһын халгыны бирләшдирән иллик ҝөрүшләр» адлы чәрчивәјә бахын.)\n5 Ејнилә, биз дә һәфтәлик ҝөрүшләрдә вә һәр ил кечирилән конгресләрдә иштирак етмәклә Падшаһлығы дәстәкләдијимизи ҝөстәрир, Јеһовадан бизи мөһкәмләндирән мүгәддәс руһ алыр вә иманымызы изһар етмәклә башгаларыны руһландырырыг. Ән ваҹиби исә, бизим дуалар, шәрһләр вә нәғмәләр васитәсилә Јеһоваја ибадәт етмәк имканымыз вар. Јығынҹаг ҝөрүшләримизин исраиллиләрин вә биринҹи әсрдәки мәсиһчиләрин кечирдикләри ҝөрүшләрдән фәргләнмәсинә бахмајараг, бу ҝүн кечирилән ҝөрүшләр дә ејни дәрәҹәдә ваҹибдир. Ҝәлин ҝөрәк мүасир дөврдә јығынҹаг ҝөрүшләримиздә һансы дәјишикликләр баш вериб.\n«Мәһәббәтә вә јахшы ишләрә» тәшвиг едән һәфтәлик ҝөрүшләр\n6, 7. а) Јығынҹаг ҝөрүшләримизин мәгсәди нәдир? б) Јығынҹаг ҝөрүшләри мүхтәлиф групларда неҹә кечирилирди?\n6 Чарлз Тејз Рассел гардаш Аллаһын Кәламындан һәгигәтләри арашдырмаға башлајанда ејни мәгсәдләри олан инсанларын бирҝә топлашмасынын зәрури олдуғуну баша дүшдү. 1879-ҹу илдә о јазмышды: «Питсбургдакы әмәкдашларымла бирҝә Мүгәддәс Китаб дәрнәји тәшкил етмишик вә һәр базар ҝүнү Аллаһын Кәламыны арашдырмаг үчүн топлашырыг». «Сион Ҝөзәтчи гүлләси» журналы өз охуҹуларыны бирҝә топлашмаға тәшвиг едирди вә артыг 1881-ҹи илдә Питсбургда (Пенсилванија) јығынҹаг ҝөрүшләри һәр чәршәнбә вә базар ҝүнләри кечирилирди. «Ҝөзәтчи гүлләси» журналынын 1885-ҹи ил нојабр сајында дејилирди ки, бу ҝөрүшләрин мәгсәди «мәсиһчи гардашлығыны вә мәһәббәт телләрини» мөһкәмләндирмәк вә ҝөрүшә ҝәләнләрә бир-бирини руһландырмаг имканы вермәкдир. (Ибраниләрә 10:24, 25 ајәләрини охујун.)\n7 Узун илләр әрзиндә Мүгәддәс Китаб Тәдгигатчыларынын јығынҹаг ҝөрүшләри мүхтәлиф групларда мүхтәлиф ҹүр кечирилирди, һәтта ҝөрүшләрин сајы да бир-бириндән фәргләнирди. Мәсәлән, 1911-ҹи илдә Бирләшмиш Штатлардакы груплардан бириндән ҝәлән мәктубда дејилирди: «Биз һәр һәфтә, ән азы, беш дәфә јығынҹаг ҝөрүшү кечиририк». Онлар бу ҝөрүшләри базар ертәси, чәршәнбә, ҹүмә ҝүнү бир дәфә, базар ҝүнү исә ики дәфә кечирирдиләр. Африкадан ҝәлән вә 1914-ҹү илдә дәрҹ олунан мәктубда исә дејилирди: «Биз јығынҹаг ҝөрүшләрини ајда ики дәфә кечиририк. Бу ҝөрүшләр ҹүмә ҝүнү башлајыб базар ҝүнү ахшам гуртарыр». Анҹаг вахт кечдикҹә јығынҹаг ҝөрүшләримиздә дәјишикликләр едилди вә тәдриҹән индики кими кечирилмәјә башланды. Ҝәлин гысаҹа һәр бир ҝөрүшүн тарихчәсинә нәзәр салаг.\n8. Илк мәрузәләрин мөвзусу нәдән ибарәт иди?\n8 Ачыг ҝөрүш. 1880-ҹи илдә, Рассел гардаш «Сион Ҝөзәтчи гүлләси» журналыны дәрҹ етмәјә башлајандан бир ил сонра Исанын нүмунәсини тәглид едәрәк тәблиғ сәјаһәтинә башлады (Лука 4:43). Һәмин сәјаһәтләр заманы Рассел гардаш бу ҝүн ачыг ҝөрүш кими таныдығымыз ҝөрүшләрин кечирилмәси үчүн нүмунә гојду. «Ҝөзәтчи гүлләси»ндә сәјаһәтлә бағлы дәрҹ олунан еланда дејилмишди ки, Рассел гардаш «ачыг ҝөрүшдә “Аллаһын Падшаһлығына аид шејләр” адлы мәрузә илә чыхыш етмәјә шад олаҹаг». Мүхтәлиф өлкәдә дәрнәкләр, јәни јығынҹаглар јарандыгдан сонра 1911-ҹи илдә һәр бир јығынҹаг тәшвиг олунурду ки, һөкм ҝүнү вә фидјә кими мөвзулара һәср олунмуш алты силсилә мәрузә илә чыхыш етмәк үчүн јахын әразиләрә мәһарәтли натигләр ҝөндәрсин. Һәр мәрузәнин сонунда нөвбәти һәфтә чыхыш едәҹәк натигин вә сөјләјәҹәји мәрузәнин ады елан едилирди.\n9. Илләр әрзиндә ачыг ҝөрүшүн кечирилмәси илә бағлы һансы дәјишикликләр едилиб вә сиз бу ҝөрүшү неҹә дәстәкләјә биләрсиниз?\n9 1945-ҹи илдә «Ҝөзәтчи гүлләси»ндә елан олунмушду ки, бүтүн дүнјада ачыг ҝөрүш кампанијасы кечирилмәјә башланыб. Бу кампанијанын програмына «дөврүн актуал проблемләри»нә һәср олунмуш вә Мүгәддәс Китаба әсасланан сәккиз силсилә мүһазирә дахил иди. Онилликләр әрзиндә тәјин олунмуш натигләр ағыллы вә садиг нөкәрин тәгдим етдији мәрузәләр планындан истифадә етмәклә кифајәтләнмирдиләр, онлар өзләри дә мәрузә планы тәртиб едирдиләр. Лакин 1981-ҹи илдә бүтүн натигләрә ҝөстәриш верилди ки, мәрузәләрини јығынҹаглара ҝөндәрилән планлара әсасән һазырласынлар *. 1990-ҹы илә гәдәр олан мәрузәләрин бәзиләринин планындакы ҝөстәришә әсасән, һәмин мәрузәләрә динләјиҹиләрин иштиракы вә ја сәһнәҹикләр дахил едилмәли иди. Анҹаг һәмин ил ҝөстәришләр дәјишилди вә индијәдәк ачыг мәрузәләр јалныз нитг шәклиндә тәгдим олунур. 2008-ҹи илин јанварындан исә мәрузәләрин вахты азалдылараг 45 дәгигәдән 30 дәгигәјә ендирилди. Бу дәјишикликләрә бахмајараг, јахшы һазырланмыш мәрузәләр Мүгәддәс Китаба олан иманымызы артырмаға давам едир вә Аллаһын Падшаһлығы илә бағлы мүхтәлиф мөвзулары там баша дүшмәјә көмәк едир (1 Тим. 4:13, 16). Тәкрар баш чәкдијин инсанлары вә Јеһованын Шаһиди олмајан диҝәрләрини Аллаһын Кәламына әсасланмыш бу ваҹиб мәрузәләри динләмәјә шөвглә дәвәт едирсинизми?\n10-12. а) «Ҝөзәтчи гүлләси» мүзакирәсинин кечирилмәсиндә һансы дәјишикликләр едилиб? б) Һәр бир кәс өзүнә һансы суаллары вермәлидир?\n10 «Ҝөзәтчи гүлләси» мүзакирәси. 1922-ҹи илдә пилигримләр, јәни јығынҹагларда мәрузәләрлә чыхыш етмәк вә тәблиғ ишинә рәһбәрлик етмәк үчүн Ҝөзәтчи Гүлләси Ҹәмијјәти тәрәфиндән ҝөндәрилән хидмәтчи гардашлар тәшкилата «Ҝөзәтчи гүлләси»нин арашдырылмасы үчүн мүнтәзәм ҝөрүшләр кечирмәји тәклиф етмишдиләр. Бу тәклиф гәбул олунду вә әввәл-әввәл «Ҝөзәтчи гүлләси»нин мүзакирәси ја һәфтәарасы, ја да базар ҝүнү кечирилирди.\n«Ҝөзәтчи гүлләси» мүзакирәси, Гана, 1931-ҹи ил\n11 «Ҝөзәтчи гүлләси» журналынын 1932-ҹи ил 15 ијун сајында бу ҝөрүшүн неҹә кечирилмәси илә бағлы ҝөстәришләр верилмишди. Һәмин мәгаләдә Бејтелдә кечирилән ҝөрүшләр әсас ҝөтүрүләрәк вурғуланмышды ки, ҝөрүшү бир гардаш апармалыдыр. Үч гардаш исә аудиторија гаршысында әјләшиб нөвбә илә абзаслары охумалы иди. Әввәлләр мәгаләләр суалларсыз дәрҹ олунурду. Буна ҝөрә дә ҝөрүшү апаран гардаш аудиторијадан мүзакирә олунан материала ујғун суаллар вермәји, сонра исә һәмин суаллары ҹавабландырмағы хаһиш етмәли иди. Ајдын олмајан фикирләрә ҝөрүшү апаран гардаш «гыса вә јығҹам» изаһат верә биләрди.\n12 Әввәлләр һәр јығынҹаға «Ҝөзәтчи гүлләси» мәгаләләриндән әксәријјәтин истәдији мөвзулары арашдырмаға иҹазә верилирди. Анҹаг «Ҝөзәтчи гүлләси» журналынын 1933-ҹү ил 15 апрел сајында мәсләһәт ҝөрүлүрдү ки, һәмин вахтдан етибарән јығынҹаглар ҹари сајлары арашдырсынлар. 1937-ҹи илдә бу ҝөрүшүн базар ҝүнләри кечирилмәли олдуғуна даир ҝөстәриш верилмишди. Бу ҝөрүшүн тәкмилләшдириләрәк һал-һазырда бизим кечирдијимиз кими кечирилмәси илә бағлы ҝөстәришләр «Ҝөзәтчи гүлләси» журналынын 1942-ҹи ил 1 октјабр сајында дәрҹ олунмушду. Журналда дејилмишди ки, һәр сәһифәнин ашағы һиссәсиндә өјрәнмә мәгаләләринин суаллары чап олунаҹаг вә мәгалә һәмин суаллар әсасында мүзакирә олунмалыдыр. Һәмчинин вурғуланмышды ки, ҝөрүш бир саат кечирилмәлидир. Динләјиҹиләр ҹаваб верәркән абзасын јарысыны охумаг әвәзинә, «өз сөзләри илә» демәјә тәшвиг олунурдулар. «Ҝөзәтчи гүлләси»нин мүзакирәси садиг нөкәрин вахтлы-вахтында руһани гида тәгдим етдији әсас ҝөрүш олараг галыр (Мәт. 24:45). Һәр бир кәс өзүндән сорушмалыдыр: «Мән һәр һәфтә “Ҝөзәтчи гүлләси”нә һазырлашыраммы? Баҹардығым гәдәр шәрһ вермәјә чалышыраммы?»\n13, 14. Јығынҹағын Мүгәддәс Китаб өјрәнмәсинин тарихчәси неҹәдир вә бу ҝөрүшдә хошунуза ҝәлән нәдир?\n13 Јығынҹағын Мүгәддәс Китаб өјрәнмәси. 1890-ҹы илләрин әввәлиндә «Миниллијин шәфәги» китабынын бир нечә һиссәси чыхандан сонра Балтимордан (Мериленд, АБШ) олан Мүгәддәс Китаб Тәдгигатчысы Н. Ран гардаш Мүгәддәс Китабы арашдырмаг үчүн «Шәфәг» адлы дәрнәкләр јаратмағы тәклиф етмишди. Әввәлләр бу дәрнәкләр сынаг мәгсәдилә ҝөрүшләрини, әсас етибарилә, евләрдә кечирирдиләр. Анҹаг 1895-ҹи илин сентјабрында «Шәфәг» дәрнәкләри артыг Бирләшмиш Штатларын бир чох шәһәрләриндә тәшкил олунмушду. Буна ҝөрә дә һәмин ај «Ҝөзәтчи гүлләси» журналында мәсләһәт ҝөрүлүрдү ки, һәгигәти өјрәнән инсанларын һамысы бу ҝөрүшләри кечирсин. Орада ҝөстәриш верилмишди ки, ҝөрүшү кечирән үзүндән јахшы охумағы баҹармалыдыр. О, һәр ҹүмләни охудугдан сонра дајанмалы иди ки, иштиракчылар һәр бир ҹүмләјә шәрһ верә билсинләр. Абзасын һәр бир ҹүмләси охунуб мүзакирә едилдикдән сонра ҝөрүшү апаран гардаш орада ҝәтирилән ајәләри ачыб охумалы иди. Фәслин сонунда иштиракчыларын һәр бири арашдырылан мөвзу илә бағлы гысаҹа шәрһ вермәли иди.\n14 Бу ҝөрүшүн ады бир нечә дәфә дәјишиб. Бир мүддәт бу ҝөрүш Мүгәддәс Китаб өјрәнилмәси үзрә Верија дәрнәкләри адланыб; бу, биринҹи әсрдә Мүгәддәс Јазылары диггәтлә арашдыран веријалыларын гојдуғу нүмунәни хатырладырды (Һәв. 17:11). Сонралар бу ҝөрүшүн адыны китабөјрәнмә гојдулар. Инди исә Јығынҹағын Мүгәддәс Китаб өјрәнмәси адланыр вә евләрдә груп шәклиндә јох, јығынҹағын бүтүн үзвләри илә бирҝә Падшаһлыг залында кечирилир. Өтән онилликләр әрзиндә бу ҝөрүшдә мүхтәлиф китаблар, брошүралар, һәтта «Ҝөзәтчи гүлләси» журналынын мәгаләләри мүзакирә олунуб. Ҝөрүш кечирилмәјә башлајан илк ҝүндән динләјиҹиләр мүзакирәдә иштирак етмәјә тәшвиг олунурлар. Бу ҝөрүш сајәсиндә бизим Мүгәддәс Китаба әсасланан билијимиз хејли дәрәҹәдә артыб. Сиз бу ҝөрүшләрә мүнтәзәм олараг һазырлашыб шөвглә иштирак едирсинизми?\nҺәфтәлик графикиниздә аиләви ибадәтә вахт ајырмысынызмы?\nСОН ҝүнләрдә Јеһованын тәшкилаты һәр аиләнин Мүгәддәс Китаб өјрәнмәси кечирмәли олдуғуна даһа чох диггәт ајырмаға башлајыб (2 Тим. 3:1). Мисал үчүн, 1932-ҹи илдә дәрҹ олунан «Аилә вә сәадәт» адлы буклетдә бирбаша олараг дејилирди: «Гој һәр бир аилә јубанмадан өз евиндә Мүгәддәс Китабы арашдырмаға башласын». «Ҝөзәтчи гүлләси» журналынын 1956-ҹы ил 15 мај сајында һәр бир мәсиһчи аиләси тәшвиг олунурду ки, «аиләнин һәр бир үзвүнүн фајдаланмасы үчүн евдә мүнтәзәм олараг Мүгәддәс Китабы арашдырсынлар». Сонра белә бир суал верилирди: «Аиләнизлә бирҝә јығынҹаг ҝөрүшүндән әввәлки ахшамларын бириндә “Ҝөзәтчи гүлләси”ни арашдырырсынызмы?»\n2009-ҹу илдә тәшкилат јығынҹаг ҝөрүшләринин һәфтәлик ҹәдвәлиндә дәјишикликләр едәрәк аиләви ибадәтин ваҹиблијини вурғулады; о вахтдан етибарән Јығынҹағын Мүгәддәс Китаб өјрәнмәси Теократик Хидмәт Мәктәби вә Хидмәти ҝөрүшлә бирҝә кечирилир. «Бизим Падшаһлыг Хидмәтимиз»ин 2011-ҹи ил јанвар сајында гејд олунмушду: «Бу дәјишиклијин сәбәбләриндән бири аиләви ибадәтә һәр һәфтә конкрет вахт ајырараг аиләләрә өз руһаниликләрини мөһкәмләндирмәк имканы вермәк иди». Даһа сонра аиләләрә мәсләһәт олунмушду ки, «Мүгәддәс Китаб мөвзуларыны аиләнин тәләбатына ујғун олараг тәләсмәдән мүзакирә ет»синләр *.\nНәјә ҝөрә аиләви ибадәтә гәтијјән сәһләнкар јанашмаг олмаз? Чүнки бундан тәкҹә аиләнин јох, бүтүн јығынҹағын руһани вәзијјәти асылыдыр. Јығынҹағы кәрпиҹдән тикилмиш евә бәнзәтмәк олар. (Ибраниләрә 3:4—6 ајәләрини охујун.) * Кәрпиҹдән тикилмиш евин мөһкәм олмасы ики әсас амилдән — тәмәлин мөһкәмлијиндән вә һәр бир кәрпиҹин кејфијјәтиндән асылыдыр. Әҝәр евин тәмәлиндә һәр һансы бошлуг оларса, ев учаҹаг. Анҹаг тәмәли мөһкәм олса белә, кәрпиҹ овулуб төкүлмәјә башлајарса, ев јенә дә учаҹаг. Мәсиһчи јығынҹаглары мөһкәм тәмәл үзәриндә — Мәсиһин тәлимләри үзәриндә гурулуб. (1 Коринфлиләрә 3:10—15 ајәләрини охујун.) * Јығынҹағын һәр бир үзвүнү, еләҹә дә аиләләри кәрпиҹә бәнзәтмәк олар. Аиләви ибадәт һәр бир кәсә вә һәр бир аиләјә мөһкәм, одадавамлы иман јетишдирмәјә вә ону горујуб сахламаға көмәк едир. Ајры-ајрылыгда һәр кәсин, еләҹә дә аиләләрин мөһкәмлији јығынҹағын мөһкәмлији демәкдир. Һәфтәлик графикиниздә аиләви ибадәтә вахт ајырмысынызмы?\n^ абз. 60 Аиләви ибадәтдә истифадә едә биләҹәјимиз мөвзуларла бағлы бәзи тәклифләри «Бизим Падшаһлыг Хидмәтимиз»ин 2011-ҹи ил јанвар сајында тапа биләрсиниз.\n^ абз. 61 Булусун сөзләри «ҝөјләр дәвәтинә» малик оланлара үнванланмышды (Ибр. 3:1). Анҹаг орадакы принсип бүтүн мәсиһчиләрә тәтбиг едилә биләр.\n^ абз. 61 Мүгәддәс Китабын бу парчалары һагда даһа чох мәлумат алмаг үчүн «Ҝөзәтчи гүлләси» журналынын 1999-ҹу ил 15 ијул сајынын 12—14 сәһифәләриндә јерләшән 15—20 абзаслара (рус.) бахын. Нәјә ҝөрә бу материалы охујуб аиләви ибадәт заманы неҹә тәтбиг едәҹәјиниз барәдә дүшүнмәјәсиниз?\n15. Теократик Хидмәт Мәктәби һансы мәгсәдлә јарадылыб?\n15 Теократик Хидмәт Мәктәби. Бруклиндәки (Нју-Јорк) мәркәзи идарәдә хидмәт етмиш Кери Барбер гардаш демишди: «1942-ҹи ил февралын 16-сы базар ертәси ахшам Бруклин Бејтелиндә хидмәт едән бүтүн гардашлар сонралар Теократик Хидмәт Мәктәби ады илә танынан курслара јазылмаға тәшвиг олундулар». Хејли вахтдан сонра Рәһбәрлик Шурасынын үзвү олан Барбер гардаш һәмин мәктәби «Јеһованын мүасир дөврдә Өз халгы үчүн етдији ән мөһтәшәм иш» адландырмышды. Бу курсларын гардашлара тәлим вермәк вә тәблиғ етмәк баҹарыгларыны јахшылашдырмагда о гәдәр көмәји дәјди ки, 1943-ҹү илдән етибарән «Теократик хидмәт курслары» адлы брошүра тәдриҹән бүтүн дүнјадакы јығынҹаглара ҝөндәрилди. «Ҝөзәтчи гүлләси» журналынын 1943-ҹү ил 1 ијун сајында дејилирди ки, Теократик Хидмәт Мәктәбинин јарадылмасынын мәгсәди Аллаһын халгына «Падшаһлығын даһа јахшы мүждәчиси олмаға» көмәк етмәкдир (2 Тим. 2:15).\n16, 17. Теократик Хидмәт Мәктәби јалныз аудиторија гаршысында чыхыш етмәјими өјрәдир? Изаһ един.\n16 Әввәлләр бөјүк аудиторија гаршысында чыхыш етмәк фикри чохларыны дәһшәтә ҝәтирирди. Атасы 1918-ҹи илдә Рутерфорд гардашла бәрабәр һагсыз јерә һәбс олунан Клејтон Вудворт гардаш 1943-ҹү илдә һәмин мәктәбә јазыланда кечирдији һиссләри хатырлајараг демишди: «Мәним үчүн мәрузә илә чыхыш етмәк чох чәтин иди. Мәнә елә ҝәлирди ки, дилим ағзымда шишиб, додағым тамамилә гурујуб, сәсим исә хырылтылы вә ҹивилтили чыхыр». Анҹаг Клејтонун ораторлуг габилијјәти јахшылашдыгҹа она чохлу чыхышлар верирдиләр. Бу мәктәб она тәкҹә мәрузә илә чыхыш етмәји дејил, тәвазөкарлығын вә Јеһоваја ҝүвәнмәјин ваҹиблијини өјрәтди. Вудворт гардаш демишди: «Мән баша дүшдүм ки, мәһарәтли натиг олмағын сирри онун өз габилијјәтләриндән асылы дејил. Әҝәр о, јахшы һазырлашарса вә тамамилә Јеһоваја архаланарса, аудиторија ону мәмнунијјәтлә динләјәҹәк вә нәсә өјрәнәҹәк».\n17 1959-ҹу илдә баҹылар да мәктәбә јазылмаға тәшвиг олундулар. Една Бауер баҹы һәмин ил конгресдә ешитдији еланы хатырлајараг дејир: «Јадымдадыр, баҹылар арасында бөјүк ҹанланма олду. Инди онларын гаршысында ҝениш имканлар ачылмышды». Бәс сиз Теократик Хидмәт Мәктәбинә јазылмаг вә Јеһова тәрәфиндән өјрәдилмәк фүрсәтиндән истифадә етмисинизми? (Әшија 54:13 ајәсини охујун.)\n18, 19. а) Хидмәти ҝөрүш һансы нүмунәјә әсасән кечирилир? б) Нәјә ҝөрә биз ҝөрүшләрдә һәмд нәғмәләри охујуруг? (« Нәғмәләрдә тәрәннүм едилән һәгигәт» адлы чәрчивәјә бахын.)\n18 Хидмәти ҝөрүш. 1919-ҹу илин әввәлләриндә тәблиғ ишини тәшкил етмәк үчүн ҝөрүшләр кечирилирди. Анҹаг һәмин вахт бу ҝөрүшләрдә јығынҹағын бүтүн үзвләри јох, тәкҹә әдәбијјат пајлајанлар иштирак едирди. 1923-ҹү илдә Хидмәти ҝөрүш ајда бир дәфә кечирилирди вә бу ҝөрүшдә һамы иштирак етмәли иди. 1928-ҹи илдә јығынҹаглар Хидмәти ҝөрүшү һәр һәфтә кечирмәјә тәшвиг олундулар, 1935-ҹи илдә исә «Ҝөзәтчи гүлләси» журналында бүтүн јығынҹаглара Хидмәти ҝөрүшү «Рәһбәрлик»дәки (сонралар «Информатор», инди исә «Бизим Падшаһлыг Хидмәтимиз» адланыр) мәлумата әсасән һазырламаг мәсләһәт ҝөрүлүрдү. Гыса бир вахтдан сонра бу ҝөрүш һәр бир јығынҹагда мүнтәзәм олараг кечирилмәјә башланды.\n19 Хидмәти ҝөрүш Мәсиһин гојдуғу нүмунәјә әсасән кечирилмәјә давам едир вә тәблиғ ишиндә иштирак едән һәр кәсә практики рәһбәрлик тәгдим едир (Мәт. 10:5—13). Әҝәр сиз «Бизим Падшаһлыг Хидмәтимиз» вәрәгәсини алырсынызса, ону арашдырыр вә хидмәт үчүн верилән мәсләһәтләри тәтбиг едирсинизми?\nИлин ән мүһүм ҝөрүшү\nЕрамызын биринҹи әсриндән етибарән мәсиһчиләр Иса Мәсиһин өлүмүнүн Хатирә ҝеҹәсини гејд етмәк үчүн һәр ил бир јерә топлашырлар (20-ҹи абзаса бахын.)\n20-22. а) Биз нәјә ҝөрә Иса Мәсиһин өлүм ҝүнүнү гејд едирик? б) Һәр ил Хатирә ҝеҹәсиндә иштирак етмәк сизә һансы фајданы ҝәтирир?\n20 Иса Мәсиһ өз давамчыларына јенидән зүһур едәҹәји ҝүнә кими онун өлүм ҝүнүнү гејд етмәји тапшырмышды. Пасха бајрамы кими, Мәсиһин өлүмүнүн Хатирә ҝеҹәси дә илдә бир дәфә гејд олунур (1 Кор. 11:23—26). Һәр ил бу ҝөрүшә милјонларла инсан ҝәлир. Бу, мәсһ олунмуш мәсиһчиләрә Падшаһлығын варисләри олмаг шәрәфинә лајиг ҝөрүлдүкләрини хатырладыр (Ром. 8:17). Јерүзү үмидинә малик олан инсанларда исә Аллаһын Падшаһлығынын Падшаһына дәрин еһтирам вә сәдагәт һисси ојадыр (Јәһ. 10:16).\n21 Рассел гардаш вә әмәкдашлары Ағамызын шам јемәјини гејд етмәјин ваҹиблијини баша дүшүрдүләр вә билирдиләр ки, ону илдә ҹәми бир дәфә гејд етмәлидирләр. «Ҝөзәтчи гүлләси» журналынын 1880-ҹи ил апрел сајында дејилирди: «Бир нечә илдир ки, Питсбургда биздә... Пасханы [Хатирә ҝеҹәсини] гејд етмәк вә Ағамызын бәдәнини вә ганыны тәмсил едән символлардан гәбул етмәк адәти вар». Бир мүддәтдән сонра конгресләр Хатирә ҝеҹәси илә бирҝә кечирилмәјә башланды. Бу конгресләр һаггында ән еркән јазылы мәлумат 1889-ҹу илә аиддир; орада 225 нәфәр иштирак етмиш вә онлардан 22-си вәфтиз олунмушду.\n22 Бу ҝүн биз Хатирә ҝеҹәсини конгреслә бирҝә кечирмирик, анҹаг јашадығымыз әразидә һәр кәси Падшаһлыг залында вә ја иҹарәјә ҝөтүрүлмүш биналарда кечирилән бу ҝөрүшү гејд етмәјә дәвәт едирик. 2013-ҹү илдә Иса Мәсиһин өлүм ҝүнүнүн гејд едилмәсиндә 19 милјондан чох инсан иштирак етмишдир. Бизим үчүн бу ән ваҹиб ҝөрүшдә иштирак етмәк вә башгаларыны да дәвәт етмәк бөјүк шәрәфдир! Сиз һәр ил Хатирә ҝеҹәсинә баҹардығыныз гәдәр даһа чох инсан дәвәт етмәјә чалышырсынызмы?\nӘһвал-руһијјәмиз нәдән хәбәр верир?\n23. Бирҝә јығышмаг имканымызын олмасына неҹә јанашырсыныз?\n23 Јеһованын садиг хидмәтчиләри бирҝә јығышмаг ҝөстәришини өзләринә јүк һесаб етмирләр (Ибр. 10:24, 25; 1 Јәһ. 5:3). Мәсәлән, Давуд падшаһ ибадәт үчүн Јеһованын евинә ҝетмәји чох севәрди (Зәб. 27:4). Буну Аллаһы севән диҝәр инсанларла бирҝә етмәк она хүсусилә зөвг верирди (Зәб. 35:18). Һәмчинин ҝәлин Исанын нүмунәси үзәриндә дә дүшүнәк. Һәтта ҝәнҹ јашларында белә о, ибадәт етмәк үчүн Атасынын евиндә олмаг арзусу илә алышыб-јанырды (Лука 2:41—49).\nҺәмиманлыларымызла бирҝә топлашмағы чох истәмәјимиз Аллаһын Падшаһлығынын бизим үчүн нә гәдәр реал олмасынын ҝөстәриҹисидир\n24. Јығынҹаг ҝөрүшләриндә һансы имканымыз олур?\n24 Јығынҹагларда иштирак етмәклә биз Јеһова Аллаһы севдијимизи вә һәмиманлыларымызы мөһкәмләндирмәк истәдијимизи ҝөстәририк. Биз һәмчинин Аллаһын Падшаһлығынын тәбәәләри кими јашамағы өјрәнмәк истәдијимизи ҝөстәририк, чүнки биз бунлары јығынҹаг ҝөрүшләриндә вә конгресләрдә өјрәнирик. Үстәлик, јығынҹагларда биз лазыми баҹарыға јијәләнир вә ҝүҹ әлдә едирик ки, бу ҝүн Аллаһын Падшаһлығынын һәјата кечирдији ән ваҹиб иши — Падшаһ Иса Мәсиһин шаҝирдләрини һазырламаг ишини иҹра едәк. (Мәтта 28:19, 20 ајәләрини охујун.) Бирҝә топлашмағы чох истәмәјимиз Аллаһын Падшаһлығынын бизим үчүн нә гәдәр реал олмасынын ҝөстәриҹисидир. Ҝәлин јығынҹаг ҝөрүшләримизи һәр заман гијмәтләндирәк!\n^ абз. 2 Һәр бир аилә һәфтәлик јығынҹаг ҝөрүшләриндә иштирак етмәклә јанашы, аиләви ибадәтә, аиләли олмајанлар исә шәхси мүталиәјә вахт ајырмаға тәшвиг олунур.\n^ абз. 9 2013-ҹү илдә 180-дән чох мәрузә планы һазыр иди.\nБиз нә үчүн бир јерә топлашырыг?\nЈығынҹаг ҝөрүшләримиздән һансы даһа чох хошунуза ҝәлир вә нә үчүн?\nСизин јығынҹаг ҝөрүшләринә олан мүнасибәтиниз нәдән хәбәр верир? Изаһ един.\nАЛЛАҺЫН ХАЛГЫНЫ БИРЛӘШДИРӘН ИЛЛИК ҜӨРҮШЛӘР\nЈЕҺОВА бүтүн исраилли кишиләрә илдә үч дәфә ибадәт үчүн Јерусәлимә топлашмағы бујурмушду (Чых. 23:14—17; Лав. 23:34—36). Бүтүн исраилли кишиләр кими, Исанын өҝеј атасы Јусиф дә һәмин мәрасимләр заманы аиләсини Јерусәлимә апарырды. Ејнилә, бу ҝүн Аллаһын халгы илдә үч дәфә конгресләрә топлашыр. Бу конгресләрдән бәзиси сон ҝүнләрдә Аллаһын тәшкилатынын јерүзү һиссәсинин инкишафында әвәзсиз рол ојнајыб. Ҝәлин һәмин конгресләри вә онларын нә илә јадда галдығына нәзәр салаг.\n1919-ҹу ил, Сидар-Поинт (Оһајо, АБШ)\nБу, Биринҹи Дүнја мүһарибәсиндән сонра кечирилән илк бөјүк конгрес иди.\nКонгрес тәблиғ ишинин ҝениш вүсәт алмасына сәбәб олду.\n«Гызыл әср» (инди «Ојанын!» адланыр) журналынын дәрҹ олунаҹағы елан олунду.\n1922-ҹи ил, Сидар-Поинт (Оһајо)\n«Падшаһлыг» адлы мәрузә тәблиғ ишинә тәкан верди. Бу нитгдә «Падшаһы вә онун Падшаһлығыны елан един, елан един, елан един» сөзләри бөјүк шөвглә сәсләнди.\n1931-ҹи ил, Колумбус (Оһајо)\nЈеһованын Шаһидләри адыны гәбул етдик.\n1935-ҹи ил, Вашингтон\nИлк дәфә биз Вәһј 7:9 ајәсиндәки «бөјүк издиһамын» јер үзүндә әбәди јашајаҹағыны анладыг.\n1942-ҹи ил, дүнјанын 85 шәһәриндә кечирилән «Јени дүнјанын теократик конгреси»\n«Сүлһ чох сүрәҹәкми?» адлы мәрузәдә «Вәһј» китабынын 17-ҹи фәслиндә јазылан пејғәмбәрлијә ајдынлыг ҝәтирилди. Вә ҝөстәрилди ки, Икинҹи Дүнја мүһарибәсиндән сонра Аллаһын Падшаһлығынын тәбәәләринин сајы чохалаҹаг.\n1950-ҹи ил, «Теократијанын инкишафы» адлы конгрес\n«Јунанҹа Мүгәддәс Јазыларын Јени Дүнја Тәрҹүмәси» ишыг үзү ҝөрдү.\n1958-ҹи ил, «Аллаһын ирадәси» адлы бејнәлхалг конгрес\nБу, тәкҹә бир шәһәрдә кечирилән ән бөјүк бејнәлхалг конгрес олду; 123 өлкәдән 250 000-дән чох нүмајәндә Нју–Јорка ахышмышды.\n1961-ҹи ил, «Вәһдәт ичиндә Аллаһа ибадәт едәнләр» адлы конгрес\n«Мүгәддәс Јазыларын Јени Дүнја Тәрҹүмәси» бир ҹилддә чыхды.\n1992-ҹи ил, «Ишыг сачанлар» адлы конгрес\nБу, кечмиш Совет Иттифагында, Санкт-Петербургда (Русија) Јеһованын Шаһидләринин кечирдији илк бејнәлхалг конгрес иди.\n1993-ҹү ил, «Илаһи тәлим» адлы конгрес, (Кијев, Украјна)\n7402 нәфәр вәфтиз олунду. Бу, һәгиги мәсиһчиләрин тарихиндә бир конгресдә вәфтиз олунанларын ән јүксәк сајы иди.\n2011-ҹи ил, «Гој Аллаһын Падшаһлығы ҝәлсин!» адлы конгрес\n«Дәнјал» китабынын 2-ҹи фәслиндәки пејғәмбәрлик ҝөрүнтүсү һаггындакы тәлимә ајдынлыг ҝәтирилди. Инди биз анлајырыг ки, һејкәлин дәмирлә ҝилин гарышығындан ибарәт олан ајаглары Инҝилтәрә-Америка дүнја империјасыны тәмсил едир вә о, Аллаһын Падшаһлығы символик һејкәли дармадағын едәнә гәдәр доминантлыг едәҹәк.\n2014-ҹү ил, «Аллаһын Падшаһлығыны һәр шејдән үстүн тутун!» адлы конгрес\nМәсиһин Падшаһлығынын ҝөјдә гурулмасынын 100 иллији илә үст-үстә дүшдү.\n«НӘҒМӘЛӘРДӘ ТӘРӘННҮМ ЕДИЛӘН ҺӘГИГӘТ»\nЈЕҺОВАНЫН халгы Онун һаггында вә Онун шәнинә һәмд нәғмәләри охујараг өз садиглијини ифадә етмәји чох севир. Мәсәлән, Јеһова исраиллиләри Гырмызы дәнизин јанында мисирлиләрин әлиндән азад едәндә халг өз миннәтдарлығыны вә һүсн-рәғбәтини шөвглә нәғмә охумагла тәзаһүр етдирди (Чых. 15:1—21). Сонралар нәғмәләр мәбәддә Јеһоваја ибадәтин ајрылмаз бир һиссәси олду (1 Салн. 23:4, 5; 25:7). Биринҹи әсрдә Иса вә онун шаҝирдләри дә Јеһова Аллаһа һәмд нәғмәләри охујараг өз һиссләрини ифадә едирдиләр (Мәт. 26:30; Ефес. 5:19).\nЕјнилә, Рассел гардаш вә онун әмәкдашлары һәгигәти ачыгламаға башлајан вахтдан бәри биз Јеһова Аллаһа ибадәтдә чохлу сајда маһны китабларындан истифадә етмишик. «Ҝөзәтчи гүлләси» журналынын 1896-ҹы ил 15 феврал сајында һәмд нәғмәләри охумағын ваҹиблији изаһ олунурду: «Аллаһын халгы үчүн һәгигәти нәғмәләрдә тәрәннүм етмәк ону өз үрәкләринә вә зеһинләринә һәкк етмәјин ҝөзәл үсулудур».


Q=7	C=3	SS=0	LS=1	PS=3	DC=0	LC=0	SD=0	BS=1	G0=51	G1=25	G2=2	DLID=az_RU	BODY=1 Салнамәләр 27 | Онлајн Мүгәддәс Китаб | Јени дүнја тәрҹүмәси\n1 Салнамәләр 27:1—34\nПадшаһын мәмурлары (1—34)\n27 Падшаһын ордусунда гуллуг едән Исраил бөлүкләринә нәсил башчылары, минбашылар, јүзбашылар+ вә бу бөлүкләрә хидмәт едән забитләр дахил иди.+ Илин һәр ајында бир бөлүк нөвбә чәкирди. Бөлүкләрин һәр бириндә 24 000 адам вар иди. Бөлүкләр бунлар иди: 2 Илин биринҹи ајында хидмәт едән биринҹи бөлүјә Зәбдиил оғлу Јәшубәм+ башчылыг едирди. Онун бөлүјүндә 24 000 адам вар иди. 3 О, Фарәс+ өвладларындан иди вә биринҹи ај хидмәт етмәјә тәјин олунан бөлүјүн бүтүн башчыларынын бөјүјү иди. 4 Икинҹи ај хидмәт едән бөлүјүн башчысы әхуһили+ Додај+ иди. Бөлүјә Миглот рәһбәрлик едирди. Онун бөлүјүндә 24 000 адам вар иди. 5 Үчүнҹү ај хидмәт едән бөлүјә бөјүк каһин Јәһјадајын+ оғлу Бәнаји+ башчылыг едирди. Онун бөлүјүндә 24 000 адам вар иди. 6 Бәнаји отуз иҝиддән бири иди вә онларын башчысы иди. Онун бөлүјүнә оғлу Амизабад башчылыг едирди. 7 Дөрдүнҹү ај хидмәт едән бөлүјә Јуабын гардашы Асаил+ башчылыг едирди. Ондан сонра оғлу Зәбәдја ҝәлирди. Онун бөлүјүндә 24 000 адам вар иди. 8 Бешинҹи ај хидмәт едән бөлүјә изрәһјалы Шамһут башчылыг едирди. Онун бөлүјүндә 24 000 адам вар иди. 9 Алтынҹы ај хидмәт едән бөлүјә тәгуһлу+ Игәш оғлу Ираһ+ башчылыг едирди. Онун бөлүјүндә 24 000 адам вар иди. 10 Једдинҹи ај хидмәт едән бөлүјә әфраимлиләрдән фәлунлу Һәләз+ башчылыг едирди. Онун бөлүјүндә 24 000 адам вар иди. 11 Сәккизинҹи ај хидмәт едән бөлүјә зараһлылардан+ һушаһлы Сиббикај+ башчылыг едирди. Онун бөлүјүндә 24 000 адам вар иди. 12 Доггузунҹу ај хидмәт едән бөлүјә бинјаминлиләрдән әнатутлу+ Әбусәр+ башчылыг едирди. Онун бөлүјүндә 24 000 адам вар иди. 13 Онунҹу ај хидмәт едән бөлүјә зараһлылардан+ нәтуфаһлы Мәһарај+ башчылыг едирди. Онун бөлүјүндә 24 000 адам вар иди. 14 Он биринҹи ај хидмәт едән бөлүјә әфраимлиләрдән фирәтунлу Бәнаји+ башчылыг едирди. Онун бөлүјүндә 24 000 адам вар иди. 15 Он икинҹи ај хидмәт едән бөлүјә Үсниил нәслиндән нәтуфаһлы Һәлдај башчылыг едирди. Онун бөлүјүндә 24 000 адам вар иди. 16 Исраил гәбиләләринин рәһбәрләри бунлар иди: рубәнлиләрдән Зәкри оғлу Әлјәзәр, шәмунлулардан Мәкаһ оғлу Шәфәтај, 17 Лави өвладларындан Гамуил оғлу Һәшбијјә, Һарун өвладларындан Садыг, 18 Јәһуда өвладларындан Давудун гардашы Әлиһу+, Јәсакир өвладларындан Микајыл оғлу Омри, 19 Зәбулун өвладларындан Әбдија оғлу Исмаја, Нифталы өвладларындан Әзриил оғлу Әримут, 20 әфраимлиләрдән Әзази оғлу Һушә, Мәнәссә гәбиләсинин јарысындан Фәдај оғлу Јуил, 21 Мәнәссә гәбиләсинин Ҝиладдакы јарысындан Зәкәријјә оғлу Идду, Бинјамин өвладларындан Абнур+ оғлу Јәсиил, 22 Дан өвладларындан Јәраһим оғлу Әзарил. Бунлар Исраил гәбиләләринин әмирләри иди. 23 Давуд ијирми вә бундан ашағы јашда оланлары сајмады. Чүнки Јеһова вәд етмишди ки, исраиллиләрин сајыны ҝөјдәки улдузлар гәдәр чохалдаҹаг.+ 24 Сәрја оғлу Јуаб исраиллиләри сајмаға башлады, амма ахыра гәдәр сајмады. Аллаһын Исраилә гәзәби тутду+ вә бу сај Давуд падшаһын тарихи китабына дахил едилмәди. 25 Падшаһ хәзинәсинә+ Адаил оғлу Әзмут нәзарәт едирди. Үзијјә оғлу Јонатан диҝәр бөлҝәләрдәки, шәһәрләрдәки, кәндләрдәки вә галалардакы анбарлара нәзарәт едирди. 26 Торпағы әкиб-беҹәрән әкинчиләрин нәзарәтчиси Кәлуб оғлу Изри иди. 27 Үзүмлүкләрә рамалы Шимај, шәраб үчүн јығылан үзүм мәһсулуна исә шәфәмли Зәбди нәзарәт едирди. 28 Шәфладакы+ зејтунлуглара вә әнҹир ағаҹларына+ ҹәдәрли Баалһәнан, јағ анбарларына Јуәш нәзарәт едирди. 29 Шаронда+ отарылан мал-гараја шаронлу Шитрај, дәрәдәки мал-гараја исә Адлај оғлу Шафат нәзарәт едирди. 30 Дәвәләрә исмајыллы Обил, ешшәкләрә мәрунутлу Јәһдијјә, 31 гојун-кечијә һәҹәри Јәзиз нәзарәт едирди. Давуд падшаһын әмлакына нәзарәт едән адамлар бунлар иди. 32 Давудун гардашы оғлу Јонатан+ ағыллы адам иди, о, мәсләһәтчи вә катиб иди. Һәкмин оғлу Јәһјил падшаһ оғулларынын+ ләләси иди. 33 Әхтуфил+ падшаһын мәсләһәтчиси иди. Арклы Хушај+ падшаһын досту иди. 34 Әхтуфилдән сонра падшаһын мәсләһәтчиси Бәнаји+ оғлу Јәһјадај вә Әбјатар+ олду. Падшаһын орду башчысы Јуаб+ иди.\n1 Салнамәләр 27